Coca-Cola Umum Perjanjian Strategik Bersama Pawagam Golden Screen Cinemas

Coca-Cola Malaysia baru-baru ini telah memperbaharui kerjasamanya dengan rangkaian pawagam terkemuka, Golden Screen Cinemas (GSC) menerusi perjanjian konsesi lanjutan. Hubungan yang termerterai ini sekaligus mengukuhkan lagi hubungan perniagaan strategik yang terjalin sejak tiga dekad.

Memorandum persefahaman itu telah ditandatangani hari ini oleh Encik Louis Balat Joseph, Ketua Pegawai Eksekutif Kumpulan Pelaburan Pembotolan untuk Singapura, Malaysia, dan Brunei serta Puan Koh Mei Lee, Ketua Pegawai Eksekutif Golden Screen Cinemas dalam satu majlis yang dilangsungkan di Aurum Theatre.

“Kami amat berbangga dapat meneruskan kerjasama strategik kami dengan GSC dan berkongsi ‘keajaiban’ bersama pengunjung pawagam melalui rangkaian minuman kami yang menyegarkan, selaras dengan falsafah ‘Real Magic’ kami.

Kerjasama ini juga melambangkan kepercayaan dan komitmen kukuh di antara Coca-Cola dan GSC,” kata Louis Balat Joseph, Ketua Pegawai Eksekutif Kumpulan Pelaburan Pembotolan untuk Singapura, Malaysia dan Brunei.

Para peminat filem boleh menikmati bukan sahaja Coke yang sejuk, malah juga jenama popular lain dalam portfolio Coca-Cola seperti Sprite, Fanta, A&W, Ayataka, rangkaian Heaven & Earth dan minuman buah-buahan yang menyegarkan; Minute Maid Pulpy Orange.

Para peminat filem juga boleh memilih produk yang disediakan mengikut pesanan, seperti set kombo di kaunter atau set e-kombo pra-beli melalui Laman Web GSC atau Aplikasi Mudah Alih GSC.

Coca-Cola dan GSC mengalu-alukan para pelanggan menyertai kempen terbaru sempena meraikan kerjasama strategik kedua-dua pihak di mana hadiah istimewa edisi terhad berupa sebuah skuter Vespa Coca-Cola yang unik dan elegan bakal menanti pemenang.

Untuk menyertai peraduan ini, anda hanya perlu membelanjakan lebih daripada RM50 dalam satu transaksi untuk tiket wayang dan kombo Coca-Cola di pawagam GSC dalam tempoh promosi di antara bulan April hingga Mei.

Peminat motosikal dan skuter Vespa juga boleh melihat secara dekat motosikal kegemaran mereka yang bakal dipamerkan di lokasi-lokasi GSC terpilih. Untuk maklumat lanjut, sila ikuti laman media sosial GSC.

Sebagai tanda penghargaan kepada kerjasama jangka panjang antara kedua-dua jenama ikonik tersebut dan bagi meraikan musim perayaan Aidilfitri, GSC bakal menganjurkan sebuah pameran wayang kulit yang menarik di Aurum Theatre, The Gardens Mall dari 31 Mac sehingga 8 Mei.

Dizahirkan oleh artis visual kontemporari tempatan dan pengasas bersama Fusion Wayang Kulit, Tintoy Chuo, pameran itu menggambarkan kisah dan evolusi perkongsian antara kedua-dua jenama tersebut, dengan sentuhan moden dalam tradisi yang diceritakan melalui seni wayang kulit.


‘Coco’ Filem Animasi Disney/Pixar Terbaik Tahun Ini

Disney/Pixar’s Coco menyaksikan kisah pengembaraan kanak-kanak berusia 12 tahun, Miguel yang ingin menjadi seorang pemuzik. Miguel mahu menjadi pemuzik handalan sama seperti moyangnya, Ernesto De La Cruz. Namun keluarganya menghalang Miguel daripada meneruskan impiannya kerana ingin Miguel meneruskan bisnes turun temurun mereka iaitu menjadi tukang membuat kasut.

Namun, Miguel berpeluang untuk kembali bertemu dengan para nenek moyang beliau yang sudah mati dan mencari jawapan tentang asal usul beliau yang sebenarnya. Jadi bagaimana filem ini secara keseluruhannya? Adakah ianya sekadar kartun untuk anak anda atau anda pun boleh layan sekali? Bagaimana Miguel boleh pergi ke dunia orang yang sudah mati? Itu anda kena lihat sendiri.

Coco akan membawa anda mengenali perayaan Day Of The Dead (Dia De Los Muertos), sambutan masyarakat Mexico mengenang ahli keluarga yang mereka yang telah mati. Keluarga sangat penting bagi setiap masyarakat di Mexico dan disebabkan itu perayaan ini disambut setiap tahun.

Dalam Coco, Pixar memasukkan budaya dan perayaan masyarakat Mexico yang ramai tidak tahu. Tetapi Pixar dengan jayanya menghasilkan sebuah karya yang sangat hebat sambil memasukkan nilai kekeluargaan yang pasti membuatkan anda lebih rindu dan sayang keluarga anda selepas anda menonton filem ini. Anda kena tengok sendiri dan baru anda tahu betapa seronoknya menonton filem ini.

Saya memang peminat muzik gitar klasikal dan dalam filem ini, memang penuh dengan lagu-lagu yang mengasyikkan. Filem-filem Disney/Pixar memang tidak pernah gagal kalau bab lagu ini. Semuanya awesome. Nanti akan ada babak di mana salah satu watak Hector memainkan gitar untuk anaknya. Berair jugalah mata sewaktu babak itu. Patutlah Disney bagi tisu untuk setiap tiket tayangan perdana semalam. Memang akan ada momen yang touching kalau anda benar-benar menghayati filem ini.

Dalam filem ini anda akan dihiburkan dengan haiwan peliharaan Miguel, Dante yang sentiasa bersama Dante dari dunia manusia sehingga ke dunia kematian. Anda pasti terkejut peranan Dante ini. Nampak macam anjing jalanan, tetapi Dante adalah lebih daripada itu.

Filem ini penuh warna warni walaupun di alam kematian. Dari segi warna, memang meriah dan anak kecil akan sukakannya. Ditambah lagi dengan lawak-lawak tak dijangka yang diselit dalam filem ini. Memang penuh gelak tawa. Dan cerita ini juga tidak straight forward. Ada twist yang akan buatkan anda kata WOW. Rupanya ada rahsia yang disimpan Ernesto De La Cruz.

Nilai murni yang diketengahkan dalam Coco juga dapat di-relate kan dengan kehidupan seharian kita. Salah satunya jangan putus asa mengejar impian kita walaupun ada yang menghalang atau tidak percaya dengan impian kita itu. Satu lagi nilai semestinya sayang kepada keluarga. Sebab tanpa keluarga, siapa yang akan mengingati anda jika anda sudah tiada nanti. Itulah apa yang Disney mahu ketengahkan dalam filem ini.

Coco adalah sebuah filem yang fun dan sesuai untuk semua peringkat umur. Saya sangat sukakan filem ini dan sekali lagi saya sangat menghargai muzik klasikal dalam ini. Memang best. Saya beri rating 9/10 untuk filem ini. Jangan lupa bawak anak buah anak kecil anda menonton Coco hujung minggu ini!


Cocoa Cloud Macchiato Antara Menu Baru Starbucks Yang Menyegarkan Untuk Anda Cuba

Bersempena dengan musim bunga yang berlangsung di beberapa buah negara, Starbucks Malaysia pada kali ini telah melancarkan beberapa menu baharu buat khusus buat para peminat terdiri daripada kek dan minuman.

Tiga minuman yang dilancarkan pada kali ini terdiri daripada dua minuman terbaru iaitu Starbucks Cocoa Cloud Macchiato, Starbucks Salted Caramel Frappuccino beserta minuman yang pernah menjadi pilihan peminat sebelum ini iaitu Starbucks Salted Caramel Cloud Macchiato.

Selain itu, pihak Starbucks turut memperkenalkan dua hidangan istimewa buat para peminat terdiri daripada Starbucks Raspberry Ribbon Cream Croissant dan kek Starbucks Chocolate Feuilletine.

Selain itu, pihak Starbucks turut menawarkan kad Starbucks edisi Cherry Blossom 2022 yang boleh diaktifkan dengan minimum RM80 dan juga kad Starbucks edisi Spring Seasonal 2022 yang boleh diaktifkan dengan tambah nilai minimum sebanyak RM30.

Para peminat Starbucks ingin cuba minuman yang enak dan menyegarkan ini, anda boleh mencubanya dengan harga penawaran bermula daripada RM18 menerusi cawangan Starbucks seluruh negara bermula 22 Feburari ini sementara stok masih ada.

Starbucks Perlis pada Disember lalu pernah menjadi bualan netizen selepas para pelanggan dilihat sanggup beratur panjang demi menjadi antara yang terawal.

Penangan Starbucks Perlis, Pelanggan Sanggup Beratur Panjang Demi Jadi Yang Terawal

Starbucks Rancang Naikkan Harga, Dakwa Terkesan Dengan Inflasi Dan Pandemik


Cocohut Long Beach Resort Pulau Perhentian Jawab Tuduhan Halau Pelanggan Kerana RM50

Beberapa hari yang lalu, kami telah kongsikan perkongsian pelanggan yang didakwa dihalau daripada resort penginapannya di Pulau Perhentian. Oleh itu, pihak penginapan tersebut Cocohut Long Beach Resot telah tampil menjawab tuduhan tersebut.

Assalamualaikum, salam hormat dan salam sejahtera.

Kami selaku warga kerja Cocohut Long Beach Resort, Pulau Perhentian, Besut merasa terpanggil bagi menjawab satu artikel yang telah diviralkan melalui laman sesawang sensasi ‘The Vocket’ serta melalui Laman Facebook bernama “Ridzuan Hsn” dan “Khairul Asri” berhubung beberapa tuduhan negatif terhadap pihak kami.

Pertama sekali, Kami warga kerja serta kakitangan pengurusan Cocohut Long Beach dengan rendah diri ingin memohon maaf kerana tuduhan berkenaan telah memberi satu imej yang buruk terhadap sektor pelancongan di Pulau Perhentian secara umumnya.

Artikel tersebut turut diselangi dengan video memaparkan gambar wajah seorang individu yang jelas TANPA KEBENARAN BELIAU dan disebarkan secara meluas dalam media sosial. Tindakan ini adalah sangat tidak wajar dan biadap. Walau bagaimanapun, kami turut mengucapkan terima kasih kepada sebilangan Netizen yang masih mampu melihat perkara ini dengan lebih matang dan menanti maklumbalas daripada pihak kami.

Seperti yang kita sedia maklum, apabila sesuatu isu disebarkan dalam media sosial, sebilangan netizen terus membuat kesimpulan melulu tanpa menunggu maklumbalas dari pihak yang dituduh. Tuduhan-tuduhan berkenaan bukan sahaja memberi satu gambaran yang buruk terhadap resort kami malah turut memberi kesan terhadap lain-lain premis penginapan di Pulau Perhentian.

“DAMAGE HAS BEEN DONE” tanpa ruang dan peluang untuk kami membela diri. Ini telah memberi implikasi yang sangat serius terhadap reputasi pihak kami dan turut akan mempunyai implikasi perundangan kepada pihak Ridzuan Hassan sendiri.

Untuk makluman semua, kami telah membaca sepenuhnya isi kandungan posting berkenaan dan In Sya Allah dengan ini kami akan menjawab semua tuduhan tersebut secara lengkap dan berdasarkan fakta sebenar kejadian. Isi kandungan posting melalui Facebook “Ridzuan Hsn” dan “Khairul Asri” hanya memetik sebahagian plot yang dilihat memihak kepada diri mereka sendiri sahaja.

Kami menerima tempahan bilik penginapan di bawah nama RIDZUAN HASSAN daripada seorang agen kami di Kuala Besut bernama Fatihah. Tempahan adalah untuk 1 bilik DELUXE (TWIN SHARING) bagi tarikh 4-6 Julai 2020 (Sabtu – Isnin).

Tetamu di atas telah datang ke kaunter Cocohut Long Beach untuk daftar masuk lebih kurang jam 11.00 pagi pada 4 Julai 2020 (Sabtu). Semasa kehadiran mereka, kakitangan kami juga turut sibuk menguruskan pendaftaran tetamu yang lain dan ini mungkin menyebabkan pihak kami terlepas pandang untuk meraikan kehadiran mereka. Kami dengan ini berterus terang dan memohon kemaafan atas kelalaian yang tidak disengajakan..

Semasa urusan pendaftaran saudara RIDZUAN HASSAN dan KHAIRUL ASRI, kami mendapati penama di atas telah datang bertiga dengan seorang lagi KAWAN (PEREMPUAN) yang turut membawa beg pakaian beliau sedangkan kapasiti bagi bilik Deluxe (mengikut tempahan dan bayaran sebenar) adalah untuk dua tetamu sahaja. Oleh kerana ketiga-tiga mereka membawa beg pakaian masing-masing semasa tiba di lobi resort kami, kami ada bertanya sama ada tempahan bilik yang dibuat adalah bagi dua orang atau tiga orang.

Kemudiannya saudara RIDZUAN HASSAN telah mengemukakan pertanyaan lebih kurang seperti berikut;

“berapa yang kena bayar kalau kawan saya ingin menginap sekali di sini”

Susulan daripada pertanyaan tersebut, kami telah memaklumkan bahawa Caj Tambahan berjumlah RM50.00 sehari akan dikenakan terhadap kawan perempuan mereka sekiranya beliau turut menumpang dan menggunakan segala kemudahan di resort kami.

Saudara RIDZUAN HASSAN kemudiannya merungut;

“Takkanlah kawan saya nak menumpang sekejap nak berehat dan nak mandi pun tak boleh?”*

*Untuk makluman semua, cas berkenaan dikenakan bagi menampung sebahagian kos penyelenggaraan bagi penggunaan kemudahan-kemudahan tetamu di Cocohut Long Beach. Dimaklumkan juga bahawa pihak kami perlu mengambil kira kos operasi dan kos penyelenggaraan tambahan yang dibelanjakan bagi tetamu yang tidak membuat bayaran penginapan di resort kami, tetapi berada di resort dan menggunakan kemudahan-kemudahan yang kami sediakan seperti tuala mandi, penghawa dingin, lobi, tandas, bilik persalinan serta lain-lain kemudahan rekreasi di kawasan premis. Kami yakin dan percaya percaya bahawa ini merupakan caj biasa yang diamalkan oleh lain-lain premis penginapan di seluruh dunia.

Selain itu, pihak kami juga terikat dengan SOP Penjarakan Sosial di mana penawaran bilik penginapan adalah mengikut kapasiti katil sahaja. Kami seterusnya mengaku bahawa kawan perempuan mereka telah menunjukkan satu ‘tempahan’ melalui telefon bimbit beliau. Walau bagaimanapun, kami berasa sangat ragu kerana:

i. Kedudukan Resort kami berada di kaki bukit, lebih kurang 200m daripada pesisir pantai Long Beach. Premis penginapan (CAMPSITE) sepertimana tempahan yang ditunjukkan untuk kawan perempuan mereka adalah DI KAWASAN PANTAI LONG BEACH. (ini bermakna, mereka terlebih dahulu telah melalui campsite yang kononnya telah ditempah bagi kawan perempuan mereka).

Oleh yang demikian, semestinya kami merasa curiga dan bertanyakan soalan berhubung bilangan individu yang ingin masuk ke resort kami. Sekiranya benar kawan perempuan berkenaan akan menginap di sana, mengapa kawan berkenaan tidak mendaftar terlebih dahulu di campsite tersebut dan meninggalkan beg pakaian beliau di situ sebelum datang ke premis kami untuk “TEMANKAN” dua orang kawan lelaki beliau?

ii. Kami juga ingin merujuk kepada satu kenyataan berikut;

“Dia datang situ untuk teman saya check-in sahaja lepas tu dia akan pergi check in dekat hotel dia pulak”

”Lepas dapat kunci resort, saya suruh kawan saya sorang ni duduk dekat receptionist je, sbb saya dan kawan lagi satu nak pergi hantar beg dalam bilik dan lepas tu nak pergi teman dia check in kat hotel dia pulak”

– Kenyataan ini juga tambah meragukan pihak kami. “kawan saya seorang ni” merujuk kepada kawan perempuan tersebut dan “saya” dalam artikel ini merujuk kepada saudara RIDZUAN HASSAN. Ini membawa maksud bahawa kawan PEREMPUAN ini ikut naik ke Cocohut Long Beach kononnya untuk “temankan” saudara RIDZUAN HASSAN dan KHAIRUL ASRI untuk daftar penginapan di premis kami. Ini merupakan satu kenyataan yang agak lucu dan langsung tidak munasabah. Apabila SEORANG perempuan menemankan DUA orang lelaki untuk daftar masuk di premis kami.

Tambahan pula kawan perempuan berkenaan turut membawa beg pakaiannya. Kalau kedua-dua mereka yang temankan kawan perempuan ni, itu munasabah pada pemikiran kami dan mungkin juga pada netizen yang membaca maklumbalas ini. Jadi kami membayangkan bahawa terdapat kemungkinan bahawa kawan perempuan ini akan turut menginap di resort kami dan menggunakan semua kemudahan yang kami ada.

iii. Adalah agak janggal dan meragukan bila mana perempuan itu seorang diri sahaja menginap di khemah.

iv. Pada masa berkenaan, pihak kami masih boleh menerima tetamu baru kerana masih ada kekosongan bilik pada tarikh berkenaan. Yang menjadi persoalan, kalau betul di saat-saat akhir kawan perempuan mereka ingin turut serta, kenapa saudara RIDZUAN HASSAN tidak membuat tempahan di premis kami saja agar mereka bertiga tidak terpisah? Kenapa memilih untuk buat tempahan di tempat yang lain?

Apabila selesai urusan pemeriksaan sebagaimana SOP PKPP, pendaftaran masuk, menerima kunci bilik serta tuala mandi di kaunter, mereka bertiga telah duduk di kawasan restoran kami dan kemudiannya kami mendengar mereka menghempas beg pakaian dengan kuat seolah-olah ingin meraih perhatian kami. Seterusnya, mereka ada mengeluarkan kata-kata kesat bermotifkan provokasi lebih kurang seperti berikut:

“Ingat kita tak pernah check-in ke di hotel? BODOH”

“Ingat kita nak duduk free ke? kita bayar pakai duit! duit! duit!!!”

Empat orang kakitangan kami pada masa itu, dapat mendengar kata kata mereka dengan jelas. Tindak tanduk mereka yang kurang ajar dan biadap turut menarik perhatian para tetamu lain dan berlaku kekecohan akibat perbuatan mereka mengeluarkan kata-kata kesat yang dilihat sengaja dibuat bagi mencetuskan provokasi.

Disebabkan tindakan mereka yang biadap, kakitangan kami telah datang kepada mereka dan memaklumkan bahawa kami mengambil keputusan untuk membatalkan tempahan bilik berkenaan. Kami juga telah menunjukkan saudara RIDZUAN HASSAN satu Notis Kenyataan yang kami paparkan di kawasan kaunter berhubung peraturan-peraturan Cocohut Long Beach; yang mana antaranya menyatakan bahawa pihak kami mempunyai hak untuk membatalkan sebarang tempahan bilik sekiranya didapati tetamu berkenaan bersikap ganas dan biadap serta mengganggu ketenteraman tetamu yang lain.

Kenyataan “HALAU” dari pihak mereka adalah sangat keras kerana pihak kami hanya mengambil keputusan untuk membatalkan tempahan berkenaan dengan baik dan pihak kami juga turut memohon maaf pada masa berkenaan (kami boleh buktikan situasi ini melalui rakaman CCTV). Kami mengambil tindakan ini selaras dengan Notis Kenyataan peraturan resort kami demi menjaga kepentingan dan keharmonian lain-lain tetamu resort.

Video yang disebarkan oleh saudara Ridzuan Hassan itu diambil semasa proses pembatalan dan pemulangan wang tempahan bilik oleh pihak kami kepada agen yang menguruskan mereka (Fatihah). Tindakan memuat naik video dengan memaparkan gambar muka pengurus resort yang jelas dan tanpa kebenaran, telah melanggar hak peribadi beliau dan secara jelas mempunyai implikasi dari sudut perundangan.

Walau bagaimanapun, saudara Ridzuan Hassan telah menolak pembatalan oleh pihak kami dan tetap berkeras mahu menginap di sini selagi agen tidak mendapatkan tempahan di premis yang lain. Semasa menunggu tempahan penginapan mereka di tempat lain (yang mana diuruskan oleh Fatihah), berlaku ketegangan dan provokasi berterusan oleh ketiga-tiga mereka mengakibatkan beberapa kakitangan kami hilang sabar seterusnya mengakibatkan pertikaman lidah. Semasa kakitangan kami ingin memulangkan kembali bayaran bilik tersebut, saudara Ridzuan Hassan telah mengeluarkan kata-kata kesat, jelik dan bersifat perkauman seperti berikut:

Kenyataan ini adalah sangat biadap, tidak wajar, bersifat perkauman dan secara jelas merupakan provokasi untuk menaikkan kemarahan pihak kami. Walau bagaimanapun, kakitangan kami bersabar dan tidak membalas makian berkenaan.Selepas selesai urusan pemulangan semula bayaran, mereka telah beredar daripada premis kami tanpa menyerahkan kunci bilik. Kami difahamkan mereka telah membuat tempahan baru di chalet lain yang berhampiran dengan bantuan fatihah dan kami terpaksa berhubung dengan chalet di mana mereka menginap untuk mendapatkan semula kunci bilik berkenaan.

Oleh yang demikian, memandangkan kenyataan oleh saudara Ridzuan Hassan memberi kesan yang cukup besar serta menjejaskan imej, nama baik dan reputasi perniagaan kami, maka pihak kami telah berjaya mengumpul semua posting beserta kenyataan-kenyataan beliau di media sosial bagi mengadakan perbincangan bersama peguam kami dalam masa terdekat untuk tindakan selanjutnya di mahkamah. Kami akan menjawab sebahagian tuduhan-tuduhan dan fitnah saudara Ridzuan Hassan melalui saluran yang betul demi membersihkan nama Cocohut Long Beach.

Kami dengan ini turut mengakui bahawa sepertimana Hotel dan Resort yang lain, kami turut menerima komen-komen negatif serta teguran melalui OTA seperti Agoda dan Booking.com. Walau bagaimanapun, kami sentiasa terbuka untuk menerima semua teguran, komen dan cadangan penambahbaikan daripada para pelanggan kami dan kami turut mengakui segala kekurangan dan kelemahan yang berlaku. Oleh itu, pihak kami dengan ini seikhlas hati memohon kemaafan daripada semua pihak. Kami merayu agar Netizen semua tidak menyalahkan pihak kami semata-mata berhubung perkara ini.

Seterusnya, kami tetap menegaskan bahawa ketegangan mula berlaku akibat daripada tindakan saudara RIDZUAN HASSAN, KHAIRUL ASRI DAN KAWAN PEREMPUAN MEREKA yang terlebih dahulu memulakan provokasi dan hinaan yang mana pada kami sangatlah keterlaluan dan biadap. Betul, ada ungkapan “CUSTOMER IS ALWAYS RIGHT” dan kami cuba memberi perkhidmatan yang terbaik mengikut kehendak tetamu Cocohut Long Beach. Sungguhpun begitu, tindakan provokasi yang bersifat perkauman dan keterlaluan oleh mereka sangatlah tidak wajar dan sebenarnya secara tidak langsung turut memalukan diri sendiri.

Selain itu untuk makluman semua, di sebalik maklumbalas negatif, kami juga turut gembira menerima komen-komen positif daripada para tetamu yang berpuas hati dengan perkhidmatan kami dan ada juga di kalangan mereka yang berkongsi pengalaman manis serta layanan mesra pihak kami selama ini. Saudara Ridzuan Hassan hanya memberi tumpuan dalam memaparkan beberapa komen negatif berbanding ratusan komen-komen positif yang kami terima dengan tujuan untuk menyokong tuduhan-tuduhan melampau beliau terhadap Cocohut Long Beach.

Pemilik Cocohut Long Beach telah memulakan operasi semenjak dari tahun 2000 lagi. Sekiranya benar perkhidmatan dan kemudahan di premis kami seburuk yang didakwa, adalah sangat mustahil kami mampu bertapak dalam sektor pelancongan di Pulau Perhentian sehingga ke hari ini. Kami sentiasa berusaha menawarkan perkhidmatan terbaik di samping menitik beratkan aspek keselesaan dan kepuasan hati para tetamu sebagai tanda penghargaan terhadap sokongan para pelanggan kami sejak sekian lama.

Walau bagaimanapun, sepertimana lain-lain premis penginapan yang beroperasi di Malaysia, kami akui bahawa kami tidak akan mampu untuk memuaskan hati semua pihak. Susulan daripada siri Perintah Kawalan Pergerakan akibat pandemik Covid-19, kami turut berhadapan dengan masalah pengurusan dan kekangan kewangan sepertimana para pengusaha yang lain. Walau bagaimanapun, kami berusaha menjalankan penambahbaikan secara berperingkat. Kami juga sedar bahawa terdapat banyak ruang dan peluang bagi penambahbaikan demi kepentingan para pelancong.

Oleh yang demikian, sekali lagi pihak kami dengan rendah hati memohon maaf atas kejadian yang berlaku dan semoga para Netizen dapat menilai situasi berkenaan dengan sebaik-baiknya berdasarkan maklumbalas kedua-dua pihak sebelum membuat kesimpulan.

Sekian daripada kami, warga kakitangan Cocohut Long Beach.

Semoga kedua-dua pihak dapat menyelesaikan isu ini dengan baik. Sementara itu, anda boleh baca artikel tentang isu tersebut pada pautan di bawah ini.

Staff Biadab, Resort Terkenal Di Pulau Perhentian Halau Pelanggan


‘Coin’ Khas Dijual Murah Di Shopee, Pemilik Dobi Mungkin Boleh Berdepan Kerugian Besar

Sejak beberapa tahun terakhir ini, dapat dilihat orang ramai semakin selesa menggunakan perkhidmatan dobi layan diri sekaligus meningkatkan jumlah peniaga yang menawarkan servis ini. Menawarkan servis basuh serta kering dalam tempoh yang singkat serta mempunyai saiz mesin yang besar antara yang memudahkan tugas pengguna.

Di sebalik modal dan usaha yang banyak diperlukan dalam membangunkan bisnes dobi layan diri melibatkan pembelian mesin dan sebagainya, tular baru-baru ini menerusi perkongsian Twitter @SyedAkramin apabila terdapat individu yang menjual coin atau token dobi layan diri menerusi laman Shopee.

Ditawarkan dalam jumlah serendah 100 unit, difahamkan token dobi yang ditawarkan pada laman Shopee ini hadir dengan pelbagai jenis dan bentuk seiring dengan seleksi mesin dobi layan diri yang tersedia dalam negara.

Dekat Shopee ada orang jual coin dobi serendah 28 sen sekeping. Total jualan melebihi 73k. Bayangkan kerugian yang dialami oleh pengusaha dobi. Saya cadang agar pengusaha dobi tukar kepada cashless method i.e QR code. pic.twitter.com/fkROAl3yUp

— Roman Akramovich (@SyedAkramin) February 17, 2023

Penularan penggunaan token dobi yang dijual dengan harga yang lebih rendah berbanding di dobi ini secara tidak langsung bakal memberi kerugian buat pemilik dobi layan diri sekiranya diguna secara meluas oleh pengguna tidak bertanggungjawab.

Perkongsian yang dilakukan lelaki ini turut mendapat pelbagai respon di kalangan netizen di mana rata-ratanya tidak bersetuju sekiranya terdapat pihak yang tidak bertanggungjawab yang memilih untuk menggunakan perkhidmatan di dobi dengan cara yang ‘jimat’ dan salah.

Kalau siapa yg support perniagaan macam ni, kalau dia kena scam memang aku ucap alhamdulillah je. https://t.co/dhqDIJfpdQ

— de4n (@nadinshahimi) February 18, 2023

maybe just MAYBE, the owners themselves are the one buying it for their own machines. just a thought https://t.co/rwHxU7F3i1

Tak baik doh seller dan juga tukang beli ni. Modal dobi sendiri bukan murah-murah. Semoga pelaku yg tahu perbuatan dia ni tak bermoral tapi beli juga dan guna juga sentiasa ditimpa musibah. https://t.co/t7r1xpkdAe

— naufalantezem (@NaufalAntezem) February 18, 2023

Tak baik la buat kerja macam ni macam dah mencuri hasil jualan kedai dobi tu https://t.co/SU1eJMmyEH

Berdasarkan semakan di laman Shopee, bukan hanya token atau coin melibatkan mesin dobi layan diri sahaja ditawarkan, malah mesin air, arcade dan sebagainya antara yang turut ditawarkan bersama. Bagi mengelakkan isu ini berterusan, mungkin pemilik perlu menawarkan pembayaran secara kod QR dalam membayar secara cashless.

Sehubungan dengan itu, meskipun penjualan token dobi ini tidak dapat dihalang serta dikhususkan buat peniaga dobi layan diri, diharapkan orang ramai tidak salah guna token dobi yang ditawarkan bagi mengelakkan daripada berlaku penipuan serta menzalimi pemilik dobi.


Coldplay Taja Interceptor 005 Untuk Bantu Bersihkan Sungai Di Malaysia

Coldplay baru-baru ini mengumumkan kolaborasi mereka bersama The Ocean Cleanup, satu pertubuhan yang tidak berasaskan keuntungan dari Belanda dalam usaha mengatasi masalah pencemaran sampah sarap yang terperangkap di sungai sebelum memasuki ke dasar lautan, lapor Bernama.

Untuk tujuan itu, Coldplay menaja Interceptor 005, satu mesin yang mampu memerangkap sampah sarap dan bakal ditempatkan di salah satu sungai di Malaysia.

“Jika tiada tindakan yang diambil, berkemungkinan jumlah plastik akan lebih banyak berbanding ikan di lautan pada tahun 2050.

“Oleh itu, kerja The Ocean Cleanup ini dikatakan sangat penting. Untuk tujuan itu, kami berbesar hati menaja Interceptor 005 iaitu mesin yang akan memerangkap ribuan tan sampah di sungai sebelum ia mengalir ke lautan,” kata Coldplay dalam satu kenyataan.

Pengasas dan Ketua Pegawai Eksekutif The Ocean Cleanup, Boyan Slatt berkata bahawa Malaysia merupakan negara pertama yang bakal menerima mesin Interceptor 005 ini. Ia direka khas untuk membendung masalah pencemaran di 1,000 buah sungai yang paling tercemar di dunia dan bakal siap dibina menjelang pertengahan tahun ini.

Sejak tahun 2019, pertubuhan ini sudahpun berbincang untuk menggunakan mesin Interceptor dalam usaha mengatasi pencemaran air yang berlaku di serata dunia termasuk Indonesia, Thailand, Vietnam, Amerika Syarikat, Jamaica dan Republik Dominica.

Untuk rekod, ini merupakan mesin Interceptor yang kedua berada di Malaysia selepas Malaysia menerima mesin Interceptor 002 pada Ogos 2019 dan kini ditempatkan di Sungai Klang, Selangor.

Terdahulu, Coldplay pernah menggunakan cara unik untuk mempromosikan album terbaharu mereka di Malaysia. Baca menerusi pautan di bawah.

Lihat Cara Unik Coldplay Promosi Album Terbaharu Di Malaysia

Tersenarai 50 Sungai Paling Tercemar Di Dunia Jadi Sebab Interceptor Bersihkan Sungai Klang


Dengar Persembahan ‘Tribute’ Coldplay Buat Chester Bennington

Dalam satu persembahan pentas kumpulan Coldplay semalam, Chris Martin memilih lagu Crawling sebagai lagu tribute buat Chester Bennington. Lagu ini dinyanyikan dalam versi yang lebih laid-back dengan gaya Coldplay. Mike Shinoda turut terharu dengan persembahan tribute dari Coldplay ini dan memuji persembahan ini di laman Instagram beliau.


20 Seni Bergelandangan Di Lapangan Terbang Sewaktu Anda Sedang Travel

20 seni , check list dan tip –tip yang perlu anda ketahui untuk bergelendangan atau sleeping di lapangan terbang.

Siapa yang suka tidur di airport? Kita geng! Siapa yang tidak suka tidur di airport? Kita tetap geng!

Pepatah melayu ada mengatakan bagai mengantuk di sorokkan bantal. Itulah yang terbaik bagi menggambarkan sifat asli seorang backpacker yang suka tidur di lapangan terbang.

Pastinya teruja, gembira, dan pelbagai lagi perasaan yang bercambur baur. Gembira bukan kepalang ibarat dapat tidur di hotel bertaraf 5 bintang.

Dua ke tiga hari sebelum terbang sudah termimpi akan kenikmatan yang bakal di lalui dengan ‘keempukkan kerusi, diselimuti dengan kain sarung dan menyucikan diri di tandas yang dikongsi jutaan orang’.

Sepanjang pengalaman mengembara saya pernah tidur di beberapa buah lapangan terbang seperti Bangkok (Suvarnambumi), Tokyo (Haneda), Changi Singapura, Brunei Darulsalam, KLIA , Dubai , Kansai Osaka, London (Heathrow), London (Gatwick ), London ( Stansted), Paris CDG, Edinburgh, Glasgow, Dublin, Helsinki dan Oslo .

Sejujurnya banyak pengalaman pahit dan juga manis. Salah satu kenangan yang tidak dapat dilupakan adalah pernah dihalau oleh polis Negro ketika tidur di salah satu café di Paris CDG.

Pada pendapat saya lapangan terbang yang terbaik untuk tidur adalah Changi di Singapura dan juga Tokyo Haneda dan airport yang paling kurang baik adalah London (Stansted).

Sebab paling utama kenapa ada yang memilih untuk tidur di lapangan terbang adalah untuk menjimatkan kos penginapan. Sebab yang lain pula adalah penerbangan yang terlewat atau delayed, penerbangan awal pagi keesokkan harinya dan takut tertinggal kapal terbang.

Tahukan anda untuk tidur atau bergelandangan di lapangan terbang juga memerlukan seni.

Di sini saya denga terujanya berkongsi 20 seni atau tip-tip untuk tidur di lapangan terbang:

Jika anda memempunyai penerbangan di awal pagi keesokkan harinya, pastikan anda datang awal. Mungkin seawal jam 9 – 10 malam.

Banyak kelebihan datang awal. Antaranya adalah dapat memilih tempat yang tidur yang selesa atau digelar tempat hot spot. Datang awal juga membolehkan kita mempunyai banyak masa untuk meneroka lapangan terbang tersebut seperti contoh mencari lokasi tandas, tempat pelepasan dan sebagainya.

Sebaik- baiknya pilihlah kerusi yang tiada arm rest. Jika tidak anda pasti kurang selesa untuk tidur kerana ruang yang agak terhad. Kerusi yang tiada arm rest membolehkan anda menggunakan 3 atau 4 kerusi dan boleh berlunjur meluruskan kaki.

Rata-rata airport mempunyai kerusi yang tiada arm rest yang sangat terhad. Jadi pelajari seni nombor 1 di atas dengan jayanya.

Bawa kelengkapan tidur sendiri seperti blanket yang kecil atau sarung, sleeping bag, bantal kecil dan sebagainya.

Jika anda telah mempelajari seni 1 dan 2, pastikan juga anda membawa kelengapan tidur yang secukupnya. Ingat kita bukannya tidur di hotel bertaraf 5 bintang yang mana semua kemudahan dan kelengkapan disediakan.

Antara kelengkapan asas yang perlu ada adalah seperti blanket kecil atau kain sarung sebagai selimut, kain sarung juga boleh dijadikan sebagai alas, lagi baik jika ada sleeping bag yang boleh dijadikan sebagai alas, selimut dan juga bantal.

Sebagai alternatif yang lain boleh juga menggunakan beg sebagai bantal.

Di era sains dan teknologi kebanyakkan manusia tidak boleh hidup tanpa gajet.

Kadang- kadang bukan setakat satu telefon malahan ada yang dua. Di samping telefon, traveller juga selalu membawa ipad, ipod, kamera, power bank dan lain lain.

Jadi pentingnya tempat yang mempunyai kemudahan soket untuk mengecas kembali gajet-gajet tersebut.

5. Pastikan tidur di tempat yang selamat

Keselamatan merupakan satu aspek yang perlu dititik beratkan. Jangan kerana hendak tidur di tempat yang selesa, kita mengabaikan faktor keselamatan. Antara tempat yang tidak berasa selamat adalah ditengah-tegah laluan orang ramai, ditepi tandas, di kawasan yang mempunyai wayar elektrik dan lain-lain lagi.

6. Tidur bersama-sama traveller atau geng yang lain

Untuk memastikan keselamatan bersama, anda juga digalakkan untuk tidur bersama-sama, maksudnya berdekatan dengan traveller lain.

Jika ada apa apa masalah sekurang-kurangnya ada orang berdekatan dengan kita untuk memberi atau menghulurkan bantuan.

7. Pastikan membawa bersama ear plug dan penutup mata

Lapangan terbang merupakan tempat yang boleh dikatakan agak bising walaupun tidak sebising di pasar. Ada juga sesetengah lapangan terbang yang tidak membuat pengumuman seperti di Dubai.

Di samping persekitaran yang bising, kadang-kadang ianya di tambah dengan penumpang-penumpang yang bercakap dengan kuat tanpa menghiraukan orang lain. Jadi ear plug  amatlah diperlukan untuk menikmati dan mendapat tidur yang berkualiti.

Di lapangan terbang juga lampu sentiasa dipasang. Jadi kawasan persekitaran menjadi cerah dan kurang selesa untuk tidur. Pada saat ini, penutup mata amat diperlukan.

Apabila sudah berjaya tidur di tempat yang diidamkan jangan pula terlebih tidur dan lupa untuk bangun keesokkan harinya.

Pastikan anda bangun awal keesokkan harinya. Jika anda mempunyai penerbangan lanjut atau connecting flight keesokkan harinya, pastikan anda perlu bangun awal untuk mengelak daripada tertinggal flight. Kalau tidak anda tahu apa akibatnya. Nanti akan menangis tidak berlagu.

Kebanyakkan lapangan terbang utama akan memulakan operasi seawal jam 4 pagi. Jadi jika anda lambat bangun, anda mungkin akan mengganggu operasi lapangan terbang.

Salah satu cara untuk bangun awal dan mengelakkan dari terlajak tidur adalah memasang dan setkan alarm. Jika kita seorang yang susah untuk bangun, pastikan alarm diletak di sebelah telinga dengan bunyi yang maksimum. Lagi bagus jika kita mempunyai banyak alarm.

Baca: 6 Punca ‘Flight Delay’ Sesuka Hati Mereka

Kebanyakkan restoran dilapangan terbang menamatkan operasi lebih awal. Anda digalakkan untuk membawa bekalan makanan yang secukupnya. Maklumlah kadang kala perut juga selalu berbunyi mahu diisi di tengah malam.

Selain itu juga, makanan di lapangan terbang agak mahal berbanding di luar. Jadilah pengguna yang bijak.

Pastikan anda membuat sedikit survey atau mencari maklumat berkenaan lapangan terbang yang hendak dilawati. Ini adalah kerana sesetengah lapangan terbang tidak beroperasi 24 jam dan akan tutup pada lewat malam.

Selain itu juga sesetengah lapangan terbang hanya membenarkan penumpang sahaja yang boleh berada di dalam terminal.

Bagi sesetengah lapangan terbang pula tidak begitu mesra pengguna untuk golongan yang suka tidur di airport. Sebagi contoh  jumlah kerusi yang tidak mencukupi, tiada kemudahan tandas yang sesuai untuk mandi dan sebagainya.

Jadi, seharusnya kita menyelidik terdahulu lapangan terbang yang akan kita gunakan.

12. Pastikan ada PLAN B dan be open minded

Plan B amat diperlukan tatkala mana berlaku musibah yang tidak dapat dielakkan. Seperti airport yang terlalu ramai orang yang menyebabkan kurang selesa untuk tidur. Jadi pada ketika ini Plan B boleh digunakan.

Pada ketika ini hendaklah berfikiran terbuka supaya mood untuk berjalan atau mengembara tidak terjejas.

Contoh plan B adalah seperti mencari hotel-hotel atau tempat penginapan yang berdekatan dengan airport.

13. PADLOCK dilupa jangan untuk keselamatan barangan anda

Malang tidak berbau dan langit juga tidak selalunya cerah. Kadang kala kita akan mengalami nasib yang malang seperi kehilangan barangan apabila travel.

Jadi untuk mengelakkan daripada kecurian, padlock hendaklah dibawa bersama. Pastikan juga anda sentiasa bersama dengan barangan anda. Seboleh-bolehnya ikat bagasi dikaki anda.

14. Pastikan membawa beg dan barangan yang paling minimum

Untuk mengelakkan dari mengalami masalah ketika tidur di lapangan terbang seboleh-bolehnya bawa barangan yang diperlukan sahaja atau seminimum mungkin.

Antara masalah yang biasa berlaku jika terlampau banyak barangan antaranya adalah kehilangan barang tertinggal barang dan yang paling utama adalah terlupa dimana barangan yang diperlukan disimpan di dalam beg.

15. Pastikan memakai pakaian yang selesa

Jangan sesekali ambil ringan keadaan di lapangan terbang. Kebanyakkan lapangan terbang mempunyai penghawa dingin yang berfungsi 24 jam dan keadaan akan menjadi sejuk terutama menjelang tengah malam.

Jadi pastikan akan bersedia dengan beberapa helai pakaian yang selesa untuk menikmati pengalaman yang berharga ini.

16. BE SILENT, hormati pengembara yang lain

Jika kita mahu orang menghormati kita, kita terlebih dahulu hendaklah tahu cara menghormati orang lain.

Di lapangan terbang kebanyakkan travel atau pengguna letih kerana perjalanan yang panjang. Jadi seelok nya kita kurangkan nada tone suara apabila bercakap. Lagi elok jika kita kurangkan bercakap dan utamakan aktiviti berehat.

Keadaan yang bising menyebabkan bukan sahaja emosi terganggu malahan juga akan menimbulkan keadaan yang kurang selesa.

Pakaian yang akan dipakai keesokkan harinya dan alatan mandi hendaklah di asingkan untuk memudahkan kerja.

Pasti akan timbul masalah jika barangan tersebut masih di dalam beg.

Salah satu langkah berjaga-jaga untuk mengelakkan kehilangan barang adalah mempraktikan sistem shift. Ianya boleh dipraktikkan jika ada 2 atau lebih teman travel bersama.

Sebagai contoh untuk separuh masa pertama kawan yang menjaga beg, dah separuh masa kedua kita yang menjaga beg. Mudah kan?

Jika mempunyai wang yang berlebihan dan menginginkan sedikit keselesaan boleh la mencuba airport lounge. Di kebanyakkan lapangan terbang yang utama dan besar, banyak disediakan lounge.

Bagi sesetengah kad kredit ada disediakan kemudahan kemasukkan percuma untuk masuk ke dalam lounge. Jadi pastikan anda tahu dan gunakan kemudahan tersebut.

Apabila anda mempraktikkan semua 19 tip- tip di atas, bergembiralah seperti mana terujanya anda untuk menginap di hotel bertaraf 5 bintang. Kalau tidak percaya cubalah at least sekali. Pasti akan dicuba lagi kemudian nanti.

Diharap, tip-tip ini dapat membantu backpackers sekalian untuk tidur dengan lebih nyaman di lapangan terbang.

Baca lagi: 11 Tip Mendapatkan Harga Murah Untuk Tambang Kapal Terbang


‘Collab Yang Tidak Dijangka’ – Penampilan Ebit Lew Dalam Video ‘Bayashi TV’ Raih Perhatian

Pada minggu lalu Ustaz Ebit Lew telah berlepas terbang ke Tokyo dan kini beliau sedang aktif mengemaskini TikTok dengan video-video berada di Jepun.

Menerusi satu video terbaharunya, beliau telah melakukan penggambaran bersama YouTuber Jepun yang terkenal melalui konten masakan, Bayashi TV.

Dalam video itu mereka berdua memasak Nasi Goreng Kampung bersama-sama. Kemudian mereka merasai sendiri hasil masakan tersebut sambil berkata “Sangat Sedap”.

Bayashi masak nasi goreng kampung #ebitlew #fyp #ebitlew #fyp #cooking

Rata-rata peminat Bayashi terkejut apabila melihat Ustaz Ebit Lew ada di dalam video berkenaan.

Mereka merasakan agak janggal apabila melihat ada orang Malaysia boleh berkolaborasi dengan YouTuber tersebut.

Pada dua minggu lalu Bayashi TV telah ada berkongsi video beliau memasak bersama dengan seorang lagi YouTuber terkenal dari US, MrBeast.

Pada akhir video berkenaan, Ustaz Ebit Lew dan Bayashi membungkus sebahagian nasi goreng yang mereka masak dan pergi berjumpa dengan seorang gelandangan di sebuah taman.

Mereka memberikan bungkusan makanan itu dan air. Kelihatan juga Bayashi turut memberikan sejumlah wang dipercayai hasil pemberian Ustaz Ebit Lew kepada gelandangan itu.

Kisah Ustaz Ebit Lew pergi ke luar negara dan buat kerja amal di luar negara bukanlah satu perkara yang asing.

Pada tahun lalu berita keprihatinan beliau tular di Korea. Anda boleh baca lebih lanjut di sini.


‘Collector’ Di Kelantan Mahu Jual Model Converse Pertama Dunia Dengan Harga RM40,800

Siapa sangka model pertama daripada jenama terkemuka dunia, Converse ada di Malaysia. Salah satunya berada di tangan collector yang di kini berada di Kelantan, Jeroong Wia.

Wia sangat dikenali dalam scene Converse tempatan kerana memiliki beberapa model rare Converse dari tahun 1960, 1970 dan 1980. Beliau kini mahu melepaskan model paling berharga yang ada dalam koleksinya kepada sesiapa yang berminat untuk memilikinya.

Kasut yang mahu dilepaskannya adalah model Converse Non Skid yang dihasilkan pada tahun 1917. Ia masih lengkap tetapi ada bahagian yang sudah reput antaranya bahagian tali kasut dan juga tapak.

Menurut Wia, kasut ini adalah untuk collection item di mana ia molek untuk dijadikan perhiasan dan tidak digalakkan untuk dipakai. Tetapi jika tuan baharu mahu mahu menyarungnya, tiada masalah.

Kasut ini nanti turut hadir bersama-sama dengan sepasang seluar pendek basketball berserta pelindung lutut bagi permainan basketball pada suatu ketika dahulu dan seluar tersebut bertarikh 1916.

Mengikut kisah tuan asal empunya kasut ini, seluar dan pelindung lutut ini dijumpai bersama-sama kasut ini dan disimpan bersama. Sehinggalah suatu hari beliau mengalami masalah kesihatan dan terpaksa terpaksa menjual segala hartanya yang ada.

Sepasang model original kasut ini berada di muzium Converse di Boston dan berada dalam simpanan rapi pihak mereka. Jadi ini peluang anda untuk memiliki model yang sangat jarang ditemui dan Wia membuka harga tawaran RM40,800 untuk menjadi pemilik baharu kasut Converse 1917 ini.

Tidak cukup dengan itu, pembeli akan menerima 3 lagi pasang kasut Converse dari tahun 1950,1960 dan 1970. Mungkin di mata sesetengah orang yang kurang faham mengeji akan kondisi kasut ini yang ibarat ‘kasut buruk’ dan lebih baik beli kasut baharu yang ada di butik. Tetapi bagi pencinta/pengkaji tentang sesebuah vintage sneakers, ini bukan sekadar kasut. Ia adalah sejarah.

Sesuatu item vintage itu mempunyai nilainya yang tersendiri. Sekiranya anda berminat dan mempunyai sebarang pertanyaan lanjut berkenaan model ini, anda boleh hubungi terus saudara Wia di sini.

Sebelum ini, tular tentang seorang collector dari Malaysia yang memiliki kasut vintage Nike Moon Shoe yang bernilai RM1.8 juta. Baca lagi pada pautan di bawah.

Pengumpul Dari Malaysia Ini Antara Pemilik Nike ‘Moon Shoe’ Bernilai RM1.8 Juta

Kasut Nike Yang Pernah Dipakai Michael Jordan Terjual Pada Harga RM2.4 Juta


Atas Permintaan Ramai, Nokia 3310 Bakal Kembali Dengan Versi Lebih Moden

Siapa sangka selepas 17 tahun dilancarkan, Nokia bakal melancarkan semula model ikonik mereka iaitu Nokia 3310. Untuk pengetahuan anda, ini merupakan pertama kali sebuah model dilancarkan semula setelah hampir 2 dekad mula dijual di pasaran.

Buat bekas pengguna Nokia 3310 atau yang pernah menggunakan model ini setidaknya bermain game Snake II, pastinya anda tahu betapa lasaknya telefon ini. Tidak hairanlah telefon ini mempunyai pelbagai gelaran sesuai dengan sifatnya yang tidak rapuh seperti smartphone model terkini.

Dikatakan Nokia 3310 yang bakal dilancarkan tidak lama ini bakal hadir dengan versi yang sedikit moden. Spesifikasi apa yang bakal dikemaskini masih menjadi rahsia buat Nokia sebelum mula dilancarkan kepada umum.

Memandangkan Nokia 3310 ini sudah mempunyai ‘peminat’ yang tersendiri, Nokia merancang untuk mengeluarkan model ini dengan harga yang sedikit mahal berdasarkan spesifikasi yang ditawarkan. Harga yang diumumkan adalah sekitar €59 (~RM279.09). Sememangnya harga yang masih mampu milik buat mereka yang ingin mengembalikan nostalgia menggunakan Nokia 3310.

Sama-sama kita nantikan bagaimana Nokia bakal bawakan semula model 3310 yang dikatakan versi lebih moden yang bakal diumumkan hujung Februari ini. Kami harap Nokia masih kekalkan composer. Sebuah aplikasi untuk menggubah lagu monotone. Terubat juga rindu kami sebagai bekas pengguna.


Comel! Bayi Ini Berusaha Untuk Tidak Tidur

Mengantuk adalah suatu perasaan yang normal buat manusia apabila berasa keletihan. Apabila kita sedang mengantuk, pastinya keinginan untuk tidur begitu tinggi bagi melepaskan penat. Namun begitu, berbeza dengan si kecil Leo ini. Dia telah berusaha untuk tidak tidur di dalam video yang dirakam oleh ibunya. Saksikan aksi Leo yang pastinya akan membuatkan anda cair dengan keletah comelnya! :)


‘Comel Bilik Bossku’ – Perkongsian ‘House Tour’ Kediaman Tun Razak Raih Perhatian Netizen

Dilantik menjadi Perdana Menteri Kedua Malaysia pada tahun 1970 sehingga 1976 serta menjadi anak kepada Orang Kaya Indera Syahbandar (O.K.I.S) yang kesembilan berjaya meletakkan Tun Abdul Razak sebagai orang kenamaan pada waktu tersebut.

Difahamkan Tun Abdul Razak sejak sebelum menjadi Perdana Menteri sehingga menhembus nafas terakhir pada tahun 1976 telah mendiami di sebuah rumah yang menjadi kediaman rasmi beliau bertempat di Jalan Perdana, Kuala Lumpur.

Rumah tersebut walau bagaimanapun telah diserahkan kepada Arkib Negara Malaysia dalam membolehkan orang ramai melawati kediaman mantan Perdana Menteri ini secara percuma.

Sehubungan dengan itu, seorang pengguna TikTok @dyzullsophy tampil berkongsi kepada orang ramai pengalaman beliau membuat house tour di rumah agam yang luas dan mewah ini.

Bunglow tinggal sangat menyeramkan 😭😭 #rumahtinggal #berhantu #tunrazak #najibrazak #fyp

Menerusi perkongsian yang dilakukan, para netizen seolah kagum dengan rekaan rumah agam ini yang tampak sangat klasik dan mendamaikan. Tidak kurang juga yang lebih tertumpu kepada saiz ‘comel’ bilik Dato’ Sri Najib Razak sewaktu kecil. Terdapat juga netizen yang baru saja mengetahui bahawa rumah ini sedia untuk dilawati secara percuma.

Sekiranya anda mahu mengetahui melihat dengan lebih dekat kediaman yang pernah didiami oleh keluarga Tun Razak, anda boleh melawatinya di Tun Abdul Razak Memorial, Jalan Perdana, Kuala Lumpur.

Tular pada minggu ini apabila CEO BubbleBee ini menunjukkan ‘hasil’ tembok rumah yang tidak kukuh serta mudah dijatuhkan hasil kerja pemaju.

‘Tolak Sebelah Tangan Pun Jatuh’ – CEO BubbleBee Ini Dedahkan ‘Kualiti’ Tembok Rumah Yang Dibangunkan

Datuk Mohd Amar Nik Abdullah Puas Hati Rakyat Kelantan Lebih Bahagia Berbanding Selangor


Comel Dan Mencuit Hati, Pemandu Bagi ‘Mini Love’ Sebagai Tanda Berterima Kasih

sLain negara, lain cara pengguna jalan raya memberikan isyarat berterima kasih kepada kenderaan lain. Jika di Jepun, pengguna jalan raya akan mengelipkan hazard light, manakala di Malaysia pula kita automatik akan mengangkat tangan sebagai isyarat berterima kasih.

Namun baru-baru ini seorang lelaki langsung tidak menyangka merakam seorang pemandu memberikan ‘extra’ dalam isyarat berterima kasihnya. Dalam rakaman video dashcam berdurasi 26 saat itu, Mohd Ridzuan telah memberhentikan keretanya di hadapan sebuah hospital swasta di sekitar Bangsar untuk memberi laluan kepada pengguna jalan raya lain.

Semasa sebuah MPV melalui di hadapannya, pemandu kereta itu membuka tingkap mengangkat tangan lalu memberikannya ‘mini love‘ kepadanya.

Kejadian itu sememangnya mencuit hati netizen. Mana tidaknya, selepas mengangkat tangan, secara tiba-tiba pemandu itu membuat isyarat tangan comel itu yang dipopularkan oleh artis K-POP yang kini menjadi ikutan dunia.

Ramai menyatakan beruntung betul kedua-dua pihak saling berjumpa pada waktu itu kerana seorang sangat bertolak-ansur, manakala seorang lagi pula ‘membalas budi’ dengan memberikan isyarat berterima kasih yang menyenangkan hati ramai.

“Harap perempuanlah, kalau lelaki mohon tarik balik mini love segera,” seloroh pemilik dashcam berkenaan.

“Nampak saiz tangan macam milik seorang lelaki. Namun lihat pada saiz kenderaan yang dipandu, tidak mustahil pemandu itu sudah berkeluarga. Hati-hati itu bang,” jawap pula orang ramai.

Dalam pada itu, orang ramai memuji sikap yang ditunjukkan oleh kedua-dua pemandu dan berharap sikap sebegitu dapat diterapkan pengguna jalan raya lain juga.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Orang ramai terhibur melihat seorang wanita ‘duduk sopan’ selepas tergelincir kerana lantai kedai baru dimop oleh rakan sekerjanya. Tonton lebih lanjut melalui pautan di bawah.

‘Jatuh Pun Sopan’ – Netizen Terhibur Dengan Telatah Wanita Ini Yang Tergelincir Membawa Makanan

Tenang Dan Bersahaja, UAI ‘Speaking’ Dengan Minah Saleh Tentang Ibadah Korban Raih Perhatian Netizen

Kagum Dengan Pakaian Penggusti Malaysia, Anak Mat Saleh Gembira Dapat ‘Hadiah’ Tanjak


Comel Dan Rajin, Netizen Teruja Lihat Hasil Akhir Nenek Ini Yang Belajar Mengeja Dengan Gigih

Tidak pernah ada kata terlambat untuk mencari ilmu walaupun usia sudah lanjut dan tiada batasan umur tetapi hanyalah kesanggupan kita untuk melakukan ia ataupun tidak.

Terbaharu, seorang pengguna TikTok @itsaizajustmint telah berkongsi sebuah video menunjukkan proses pembelajaran neneknya belajar mengeja dengannya dan neneknya tetap gigih berusaha belajar walaupun ada beberapa perkataan yang silap.

School time with Grandma at home. I know my Tok would’ve love learning at school ☺ #grandmasoftiktok #learningisfun

Menerusi video itu, difahamkan nenek itu terpaksa berhenti sekolah ketika masa muda. Akan tetapi, ia tidak menjadi penghalang untuk nenek terbabit belajar ketika ini walaupun umur sudah meningkat.

Perkongsian tersebut telah meraih perhatian orang ramai dan rata-rata netizen memuji kegigihan nenek tersebut yang masih mahu belajar mengeja walaupun sudah tua.

Politics aside, I hope the younger generations can see how education is not a privilege for most of women back in those days. Girls are not allowed to go to school back then with the mentality: girls should stay at home and avoid close contact with men before their mariage age. https://t.co/PvYW5RHw4H

— Siti Faridah 💙 (@chiyoarwen) June 23, 2022

I found this video so calming. Until… “Kerajaan Mangkuk”. I laugh so hard!!!

Good job Opah! Keep going! https://t.co/lhNdL18UAa

This is so precious. This is so cute. Hampir nak nangis sebab too cute but when it comes to last part, terus berdekah 😭🤣 https://t.co/MKGXoCykK2

Bukan itu sahaja, para netizen turut terhibur melihat pemilihan perkataan cucunya untuk dieja oleh nenek terbabit dan juga ramai orang berkongsi berasa rindu kepada nenek mereka selepas melihat video tersebut. Ketika artikel ini ditulis, video ini telah meraih lebih sejuta tontonan dan lebih 200 ribu tanda suka.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

Mat Saleh Mampu Bertutur Pelbagai Bahasa Mengalah Bila Wanita Ini ‘Kecek Kelate’

Tidak Puas Hati Isu Perniagaan, Remaja Perempuan Ditikam Kunci Kereta Sehingga Cedera


Comel Keletah 3 Nenek Ini Menyanyikan Lagu Rap Sempena Tahun Baru Cina

Tersenyum sahaja sepanjang melihat keletah 3 orang nenek ini yang sungguh gembira menyanyikan lagu rap sempena Tahun Baru Cina. Tapi dalam rap-rap pun, ada mesej yang ingin disampaikan oleh nenek-nenek ini, iaitu tradisi mesti dikekalkan meskipun dunia sudah maju dan generasi muda sudah menjalani kehidupan moden.

Apa-apa pun… Grannies! You all very catchy maaa! ;) Xin Nian Kuai Le!


10 Foto Anak Kecil Ini Sangat Comel. Anda Akan Tersenyum Sendirian

Anak merupakan satu anugerah besar yang dikurniakan oleh Allah kepada pasangan yang sudah berkahwin. Tidak dapat nafikan anak kecil yang baru dilahirkan sangatlah suci dan kita pasti terpesona dengan kecomelan mereka.

Dibawah kami kongsikan 10 gambar gelagat anak kecil dengan adik baru mereka yang memikat hati kami. Kami pasti anda juga akan tersenyum.

Jangan lupa LIKE Facebook TheVocket untuk lebih banyak perkongsian menarik. Anda juga boleh kongsi cerita menarik anda dengan kami.


Comel Tapi Macho, Budak Lelaki Ini Masih Mampu Tersenyum Walaupun Apa Terjadi Kepadanya

Jika ini berlaku kepada kami, sudah pasti kami akan menjerit dan menangis.


20 Tahun Penantian, Kembar ‘Terpisah’ Sejak Lahir Ini Akhirnya Disatukan Semula

Siapa sangka, kembar yang berada dalam sebuah kantung ibu yang sama telah ‘dipisahkan’ sejak lahir akhirnya disatukan semula. Kisah yang bagaikan sinetron ini didakwa berlaku disebabkan kecuaian pihak petugas yang tertukar bayi sewaktu kelahiran di sebuah hospital di Kota Bharu, Kelantan.

Lebih mengejutkan, kejadian itu hanya diketahui Adryani Iwani Ibeni Yanin,’kembarnya’ Adryana Iwani dan kembar sebenarnya Noratirah Husin menjalankan ujian asid deoksiribonukleik (DNA) pada September lalu.

Menerusi perkongsian Adryani Iwani, kisah awal pertemuan beliau bersama kembarnya bermula sewaktu mereka di tingkatan empat di sebuah kem motivasi di mana mereka dipertemukan secara tidak sengaja selepas terdapat dakwaan daripada pelajar lain yang memaklumkan mereka mempunyai rupa paras yang serupa.

Beliau kemudiannya meminta gambar Noratirah daripada pelajar itu sebelum masing-masing berkongsi akaun Instagram. Perkongsian cerita beliau bersama ‘kakak’, Adryana Iwani selaku adik beradik yang disangka kembar turut membuatkan kakaknya bersetuju kedua mereka mempunyai persamaan wajah yang ketara.

Walau bagaimanapun, ibu mereka berpandangan sebaliknya sekaligus membuatkan beliau tidak lagi mengambil peduli serta menganggap wajah beliau bersama Noratirah Husin hanyalah mirip secara kebetulan.

Kata orang, ‘kalau jodoh tak kemana’. Pasangan kembar ini sekali lagi berjumpa kembali pada sebuah program Karnival Jom Masuk U secara kebetulan di sebuah pasar raya di Kota Bharu pada Mac 2019 membuatkan masing-masing terpana melihat persamaan pada wajah dan juga bentuk badan.

Akibat terlalu terkejut, masing-masing hanya berpandangan antara satu sama lain dan berlalu tanpa menyapa namun perkara tersebut sekali lagi disedari oleh pelajar-pelajar yang lain.

Bermula daripada pertemuan kedua ini, masing-masing seolah menemui jawapan satu per satu selepas dua beradik ini ‘ditakdirkan’ mempunyai tarikh lahir yang sama iaitu pada 19 Ogos.

Selepas daripada kejadian tersebut, Noratirah terus menghubungi pasangan kembar beliau di Instagram untuk pertanyaan lanjut dan masing-masing seolah mempunyai banyak persamaan yang sama membuatkan mereka memilih untuk menjalankan ujian DNA.

Selepas mendapat persetujuan daripada kedua-dua keluarga, ujian DNA telah dilakukan di Hospital Universiti Sains Malaysia (HUSM) Kubang, Kerian, Kelantan bagi mengesahkan pertalian. Difahamkan ujian DNA yang dilakukan itu dilakukan menggunakan sampel darah melibatkan ibunya, Siti Aminah Ismail, Adryana Iwani, Noratirah dan ‘bapa’ Noratirah, Husin Omar.

Bermula dengan sekadar sangkaan, keputusan ujian DNA seolah menjawab segala teka-teki apabila disahkan Adryani Iwani Ibeni Yanin dan Noratirah Husin adalah pasangan kembar dan merupakan anak kepada Ibeni Yanin Mohd Salleh dan Siti Aminah.

Adryana Iwani yang sebelum ini didaftarkan sebagai pasangan kembar Adryani Iwani pula disahkan anak kandung kepada Husin Omar dan Rahmah Isa.

Menurut kakak Adryani Iwani, Ayu Haryani, ibu mereka memaklumkan doktor yang bertugas tidak pernah memaklumkan sama ada kembar yang dilahirkan ketika itu adalah kembar seiras atau sebaliknya.

Akan tetapi disebabkan tag nama di kaki kedua-dua mereka nama Siti Aminah maka keluarga mereka tidak pernah terfikir tentang perkara itu dan beranggapan mereka kembar tidak seiras.

Ayu Haryani berkata, berdasarkan rekod pada sijil kelahiran, Noratirah dilahirkan pada 1.14 pagi, diikuti Adryana Iwani (1.27 pagi) dan kemudiannya Adryani Iwani (1.34 pagi).

Berdasarkan laporan, ibu pasangan kembar ini seolah tidak dapat menerima keputusan yang dikeluarkan pada peringkat awal serta tidak mahu berita tersebut dikongsikan kepada sesiapa kerana risau mampu memberi kesan psikologi terutama kepada Adryana Iwani.

Lebih menyayat hati, ibu kandung Adryana Iwani dilaporkan sudah meninggal dunia pada tahun 2018 manakala ayahnya meninggal dunia dua bulan selepas ujian DNA diketahui.

Noratirah Husin yang sebelum ini tinggal bersama ‘ayahnya’ di Kampung Pulau Kundur, Kota Bharu dimaklumkan sudah berpindah dan tinggal bersama keluarga kandungnya di Kampung Langgar, Kota Bharu sejak Januari lalu.

Keluarga pasangan kembar ini telah melantik pihak peguam dan kini sedia mengambil tindakan undang-undang terhadap pihak yang berkenaan.

Tular pada minggu ini apabila Avril Lavigne membuat kemunculan di aplikasi TikTok dengan wajah yang seolah tidak berubah selepas 19 tahun membuatkan para peminat terpegun.

Selepas 19 Tahun, Peminat Terpegun Lihat Wajah Terkini Avril Lavigne

Isa Isarb ‘Cabar’ Aedy Ashraf Untuk Lawan Tinju Secara Sah?


Comel Tetapi Garang, Video Kucing Marah Bila Dimandikan Ini Raih Sejuta Tontonan

Ada ketikanya kucing ini boleh menjadi makhluk yang paling baik dan sopan namun ada juga waktunya mereka ini akan menjadi terlalu garang dan sukar untuk dimanjakan.

Terutamanya bila kita mahu memandikan dan membersihkan mereka seperti video Si Comel yang sangat garang ini di Twitter. Mula dikongsikan sejak hujung minggu lalu, video kucing berkenaan yang seakan-akan marah bila dipegang sudah pun mencatatkan satu juta tontonan di Twitter.

Kalau yang datang 10 ekor macam ni, kakak pun boleh trauma 😂 pic.twitter.com/txobQwx3Hp

— Catzonia X (@catzoniaX) December 5, 2020

Walaupun hanya berdurasi 2 minit 16 saat sahaja, namun video telatah kucing berkenaan berjaya mengundang perasaan ‘takut’ atau cuak dalam kalangan netizen yang menontonnya.

Bukan sahaja ada yang berkongsikan pengalaman hampir sama namun ada juga yang menyatakan mereka tidak boleh bekerja atau melakukan seperti apa yang dibuat petugas pusat jagaan kucing berkenaan.

Sebelum anta gi vet, baik anta darusyifa' dulu https://t.co/wc9qmfqmsZ

— كيه.في.سي.كيه (@incikpayung) December 5, 2020

kucing ke singa ni 😭 https://t.co/aozb6ILUc4

Ni lah sebab aku takut kucing 😂 https://t.co/QsvYEQn0Nr

— lucky nosh (@kurntang) December 6, 2020

The scariest kitton everrr! 🥴 https://t.co/NM7uBUR8Ay

Buat anda yang tertanya-tanya apakah yang dilakukan petugas-petugas ini sehingga membuatkan kucing berkenaan marah, ia sebenarnya sedang melalui proses untuk dimandikan.

Kucing berkenaan yang dikenali sebagai Benjy difahamkan melakukan proses berkenaan dek kerana mempunyai masalah bulu bergumpal dan terlalu panjang.

Kalau nak tau benjy buat mandian package Mini makeover, sebab dia ada masalah bulu bergumpal dan terlalu panjang 😇 pic.twitter.com/lbtZ7nho9O

Buat pencinta kucing di luar sana, baca juga perkongsian kami mengenai  pemilihan makanan dan formula yang diperlukan Si Comel anda melalui pautan di bawah.

Pelbagai Formula Dan Perisa, Hadiahkan Si Comel Anda Makanan Kering SmartHeart

Mudah Dan Berkesan, Ini Tip Untuk Anda Mengeratkan Hubungan Dengan Si Comel

SmartHeart REFINE, Makanan Basah PREMIUM Dalam Pouch Untuk Si Comel Anda


Comelnya Bayi Ini Menghirup Air Buat Kali Pertama, Kami Tergelak Dalam Hati

Mungkin bagi kita, menghirup air adalah perkara biasa.

Namun ingatkah kita saat pertama kali menghirup air?

Mungkin kita sangat COMEL seperti bayi ini! :-)


Command & Conquer: Red Alert Bakal Dilancarkan Dalam Definisi 4K

Mula diperkenalkan pada tahun 1995, game Command & Conquer: Red Alert berjaya mengumpul peminatnya sehingga kini. Pencapaian yang berjaya diperoleh melalui game ini sekaligus meletakkan game ini sebagai lagenda sepanjang tiga dekad ini.

Melihat kepada jumlah peminat yang masih bermain serta meminati konsep game ini, EA baru-baru ini telah mengumumkan mereka bakal mengeluarkan kembali Command & Conquer: Red Alert daalam definisi 4K. EA turut menjanjikan pengekalan gaya permainan yang sama serta ditambah dengan beberapa fungsi terbaru.

Untuk pengetahun anda, Command & Conquer: Red Alert telah berjaya dijual sebanyak 30 juta unit setakat tahun 2009 dan difahamkan jumlahnya terus meningkat sehingga kini.


COMME des GARÇONS Kembali Bekerjasama Dengan Nike

Akhirnya jenama COMME des GARÇONS Black kembali bekerjasama dengan jenama sukan terkenal iaitu Nike. Kali ini mereka memfokuskan model Nike Night Track.

Pemilihan model ini adalah untuk memberi penghormatan terhadap model Night Track yang popular pada tahun 70an. Rekaan kali ini menawarkan warna hitam dan berkilat pada bahagian hadapan dan logo Swoosh. Keseluruhan kasut ini diperbuat daripada kulit premium. Selain itu anda akan dapat melihat tompokan warna putih kecil di bahagian tali kasut dan akhir sekali logo penjenamaan “CDG” pada bahagian tumit.

Kasut ini akan dijual pasaran Jepun dengan harga $167 (RM 651.54) bermula hari ini.

【BLACK COMME des GARCONS × NIKE】 NIKE NIGHTTRACK / CDG Price : ￥18,000-(+TAX) 4月14日 (土) 11:00〜より発売開始です。 #blackcommedesgarcons #memphiskumamoto #memphis熊本 #メンフィス#熊本

A post shared by  MEMPHIS (@memphis_kumamoto) on Apr 13, 2018 at 5:26am PDT


COMME des GARÇONS PLAY Umumkan Koleksi Terbaru Bersama Converse

COMME des GARÇONS PLAY pada tahun ini sekali lagi mengumumkan kerjasama bersama Converse sempena koleksi terbaru. Dua warna yang dipilih adalah warna putih dan warna hijau gelap.

Terdapat dua pilihan yang untuk kolaboratif terbaru ini iaitu model high cut dan low cut. Dari segi rekaan, logo ikonik CDG PLAY telah memilih untuk memaparkan logo secara overload di kedua-dua bahagian tepi kasut.

Setakat ini, tiada lagi tarikh rasmi bila kasut ini bakal mula dijual oleh Converse. Dalam pada itu, akan tetapi ramai peminat meramalkan koleksi ini mungkin bakal dijual pada bulan ini juga. Buat anda yang meminati rekaan Converse, ini mungkin kolaborasi yang anda boleh cuba dapatkan. Harga yang tinggi antara yang dijangkakan sempena koleksi kolaborasi ini.

via SHOES MASTER Web NEWS PLAY COMME des GARÇONSの ALL STARが登場 毎回話題を呼ぶ プレイ・コム デ ギャルソンとの コラボレーション最新作が発表された。 今回は、 フィリップ・パゴウスキーがデザインした アイコンが内側と外側に数多く並んだ オールスターが登場。 カーキとホワイトの2色展開で、 それぞれハイカットとローカットがある。 #PLAYCOMMEdesGARÇONS #プレイコムデギャルソン #CONVERSE #コンバース

A post shared by  SHOES MASTER (@shoesmaster_jp) on Feb 28, 2018 at 11:50pm PST


Comme Des Garcons x Vans Authentic Bakal Menemui Peminat October Ini

Bagi peminat jenama Comme Des Garçons dan Vans, ini merupakan berita baik buat anda. Hal ini kerana model kolaborasi Comme Des Garçons dan Vans Authentic akan mula dijual bermula 27 Oktober ini.

Melalui koleksi ini, kasut yang dihasilkan dihiasi dengan warna putih dan dipenuhi dengan cetakan ‘CDG’. Malah, terdapat cetakan timbul ‘CDG’ di bahagian atas, dan ianya didatangkan bersama tali kasut berwarna putih yang sepadan dengan midsole berwarna putih.

Koleksi CDG x Vans Authentic ini hanya boleh didapati di butik-butik Jepun terpilih dan harga koleksi tersebut adalah ¥14,000 Yen (~RM519).


Ini ‘Confession’ Daripada Wakil ‘Instagram Husband’ Diluar Sana

Sebuah video yang menunjukkan kehidupan ‘Instagram Husband’ atau para suami yang terpaksa menjadi ‘jurufoto’ buat para isteri untuk mendapatkan gambar yang terbaik untuk dimuat naik ke dalam Instagram. Meskipun sekadar jenaka, ada benarnya juga apa yang diluahkan para suami ini. Adakah anda salah seorang daripadanya?


Conor McGregor Ajar Bagaimana Cara Memperoleh RM7.9 Juta Dalam Masa Satu Saat

Kemenangan besar awal hari ini yang diperoleh oleh Conor McGregor ke atas Donald ‘Cowboy’ Cerrone di UFC 246 menjadikan beliau layak memperoleh RM7.9 juta dalam masa satu saat.

Jumlah keseluruhan yang diperoleh oleh McGregor adalah RM300 juta, lapor Lad Bible.

Walau bagaimanapun, beliau sebenarnya hanya memperoleh RM12 juta sahaja untuk UFC 246 kali ini. Tetapi jika ditambah jumlah keseluruhan wang yang dijanjikan penaja jika beliau menang, maka keseluruhannya adalah RM300 juta dalam masa 40 saat.

40 saat? Ia mungkin kedengaran seperti gila, tetapi ini bukanlah kali pertama beliau melakukan perkara tersebut. Terdahulu, beliau memperoleh kemenangan terhadap Jose Aldo dalam situasi yang sama.

Dalam kemunculan pertama setelah berehat panjang, serangan pertama McGregor mendarat tepat di hidung lawannya sebelum serangan kedua menyusul pada celah sarung tangan Cerrone – tumbukan itu hinggap terlalu tajam sehingga patah hidung Cerrone.

Sepakan kaki kiri menyusul selepas itu kena tepat pada rahang lawannya – seorang veteran berumur 36 tahun.

Seterusnya disudahi dengan hujan pukulan ke arah Cerrone yang hanya mampu rebah di tepi jaring gelanggang.

McGregor jelas memberi gambaran bahawa beliau bukanlah orang yang mampu dikalahkan. Kali terakhir kita melihat beliau adalah Oktober 2018, lalu 15 bulan kemudian muncul kembali untuk menunjukkan bahawa beliau tegas dalam menyampaikan kemenangan.

Dan hari ini beliau lakukan dalam masa 40 saat dan lebih manis apabila kemenangan ini hadir pada hari pertama kemenangannya.

Ini adalah kemenangan pertama McGregor di UFC sejak menewaskan Eddie Alvarez di UFC 205, 12 November 2016. Antara perjuangan menentang Alvarez dan Cerrone, McGregor dikalahkan oleh Khabib Nurmagom

Awal minggu ini, beliau menyatakan minat untuk bertemu dengan Khabib Nurmagomedov – McGregor tewas dengan Khabib pada Oktober 2018. McGregor mahu satu perlawanan tinju dengan Mayweather dan Manny Pacquiao.

Antara lawan yang beliau mahu tewaskan adalah Khabib, dikatakan bahawa mereka akan menentang di Moscow. Klik pautan di bawah untuk membaca.

Conor McGregor Sedia Tewaskan Khabib Di Moscow


Conor McGregor Sah Bintangi Siri ‘Game Of Thrones’

Kerana minat yang mendalam producer siri hebat Game Of Thrones David Benioff dan Dan Weiss dalam sukan UFC, mereka telah mengesahkan berita yang pastinya akan mengembirakan peminat siri ini; fighter ternama Conor McGregor akan membintangi siri Game Of Thrones!

Bintang UFC Lightweight Champion dan UFC Featherweight Champion itu kini sedang berehat daripada sukan UFC dan tidak mempunyai masalah untuk berlakon dalam siri ini. “Ianya sudah dipersetujui bahawa McGregor akan membuat penampilan dalam satu musim Game Of Thrones,” kata satu sumber kepada Belfast Live.

Presiden UFC, Dana White turut mengesahkan berita ini dalam Fox Sports Live. “Saya sudah tahu beberapa bulan yang mereka mahukan McGregor dalam siri ini. Saya gembira ianya jadi kenyataan. Ianya pasti hebat untuk McGregor dan siri ini, kata Dana.

Menurut satu sumber, McGregor dikhabarkan akan menjadi sebahagian krew kapal The Silence, milik watak Euron Greyjoy. Kapal ini digelar The Silence dalam siri ini kerana Euron akan memotong setiap lidah krew kapal miliknya sebagai tanda setia kepada Euron. McGregor terkenal dengan mulut becoknya dan pastinya sangat menarik untuk melihat watak McGregror dalam siri ini sebagai seorang yang tidak boleh bercakap.

Dalam musim ke-6 siri ini, watak Euron semakin berkembang dan dengan kehadiran McGregor, watak anak kapal The Silence pastinya akan menjadi lebih penting dalam episod dan musim yang mendatang. Terdahulu, McGregor ada memuat naik video di Youtube beliau berlatih bersama ‘The Mountain’. Adakah akan menjadi kenyataan antara McGregor dan The Mountain dalam siri ini? Sama-sama kita nantikan.


Conor McGregor Sedia Tewaskan Khabib Di Moscow

Conor McGregor memang seorang yang licik dan pandai buat duit. Sejurus sahaja Khabib Nurmagomedov menewaskan pencabarnya, Dustin Poirier di UFC 242, Conor terus menulis Tweet ini yang beliau mahu rematch dan tewaskan Khabib di negara kelahiran Khabib, Rusia.

— Conor McGregor (@TheNotoriousMMA) September 7, 2019

Ianya satu cabaran yang berani kerana sehingga kini, Khabib masih mengekalkan rekod 28 perlawanan tanpa kalah. Lebih-lebih lagi, UFC 243 akan berlangsung di Rusia dengan 80,000 penonton dijangka akan menghadiri acara tersebut.

Namun, bagi presiden UFC, Dana White beliau beranggapan ada individu yang dilihat lebih layak untuk menjadi petarung Khabib di acara UFC seterusnya. Tony Ferguson dilihat paling sesuai untuk menjadi lawan Khabib yang seterusnya di UFC 243 nanti.

“Ya, beliau adalah lawan seterusnya untuk Khabib jika beliau setuju untuk berlawan,” kata Dana. “Saya juga menyedari bahawa Conor juga mahu kembali ke gelanggang dan mencabar Khabib. Saya tahu peminat mahu melihatnya berlaku. Itu kita kena tunggu dan lihat,” tambah Dana.

At UFC 242 press conference last night, Dana White said if Tony Ferguson refused to fight Khabib (*scratches head*), Conor McGregor would "make sense" to be next. Reminder of what Khabib said to me weeks ago, when I asked what he would do if White called with that fight. https://t.co/x2NUXzVUYR

— Brett Okamoto (@bokamotoESPN) September 8, 2019

Ferguson kini sudah memenangi 12 perlawanan tapan kalah dan menjadikan beliau calon paling sesuai untuk bertarung dengan Khabib. Ada yang beranggapan Conor sengaja berseloroh kerana mahu menumpang ‘populariti’ kemenangan Khabib dan kembali menjadi perhatian dunia.

Khabib juga tidak akan berlawan dengan Conor sekiranya ianya berlaku kerana beliau tidak mahu berlawan kerana duit. Beliau mahukan perlawanan sebenar. Khabib memang seorang fighter sejati!

Pada UFC 242, Khabib menerima pujian dunia kerana secara spontan akan menyalurkan sumbangan kepada badan amal milik Dustin Poirier. Klik juga pautan di bawah untuk berita UFC yang lain.

Khabib Pilih Untuk Menyumbang Dalam Kerja Amal Yang Dilakukan Pihak Lawannya

Mengapa Khabib Menyerang ‘Penonton’ Selepas Membelasah McGregor Di UFC 229

Lihat Bagaimana Khabib Berlatih Bersama Beruang Ketika Berusia 9 Tahun


20 Tip Berurusan Dengan Pegawai Imigresen Bila Anda Travel Ke Luar Negara

Sedikit perkongsian tip dan persediaan untuk berhadapan dengan pegawai imigresen jika mengembara secara sendirian.

Walaupun paspot Malaysia berada pada ranking ke 5 dunia, tidak bererti kita boleh terlepas dari prosedur sesebuah negara biarpun negara tersebut tidak memerlukan visa. Bak kata pepatah backpackers berpengalaman, nak redah biar berilmu, apa-apa jadi taklah buntu.

1. Sentiasa tunjukkan muka yang ceria dan sopan ketika melangkah ke kaunter imigresen, ucapkan sepatah dua seperti ‘Selamat pagi’ sebelum mereka mula bertanya. Jangan kedekut senyuman walaupun mungkin senyuman kita itu tak ikhlas.

2. Berpakaian kemas, ini penting, mungkin kita ni jenis backpackers sempoi pakai baju koyak bawah pun tak kisah.

Kerana pada pandangan kebanyakkan orang, berpakaian selekeh itu seperti orang miskin dan tidak berduit, pegawai imigresen juga manusia, tak mustahil mereka juga akan beranggapan begitu.

Jika itu berlaku, akibatnya berbagai soalan yang akan ditanya, anda nak pergi mana? Berapa duit yang anda bawa? Bla bla bla. Bila sudah lepas masuk, nak pakai baju koyak bawah pun ikut suka, pegawai imigresen dah tak nampak.

3. Hanya perlu jawab soalan apa yang ditanya sahaja, tidak perlu beri jawapan sampai ke laut.

4. Serlahkan wajah dengan penuh keyakinan, jangan buat muka cuak, kita bukannya mahu pergi langgar undang-undang negara tersebut, kita hanya mahu pergi mengembara.

5. Lepas tidur berjam-jam atas kapal terbang, bangun tidur mesti muka tak segar, mata kelihatan merah dan mulut juga berbau. Jadi sebelum ke kaunter imigresen, basuh muka bagi segar dan gosok gigi dulu, barulah pegawai imigresen senang untuk menerima kunjungan anda.

6. Jika sebelum ini anda pernah ke negara tersebut dengan menggunakan paspot lama, bawa sekali paspot lama sebagai bukti yang anda pernah ke negara tersebut sebelum ini. Itu juga akan membantu untuk berhadapan dengan pegawai yang banyak songeh gitu.

7. Sediakan tiket penerbangan pulang, buat dua salinan, satu cetak atas kertas, dan satu lagi simpan dalam smartphone anda.

8. Sediakan aturcara perjalanan sepanjang berada di negara tersebut, ke mana dan di mana anda akan pergi. Biarpun tak semua yang ditulis akan anda pergi, tetapi sekurangnya kita ada perancangan, kerana perjalanan tanpa perancangan ibarat perjalanan tanpa arah tuju.

9. Sediakan bukti tempahan bilik penginapan beserta alamat dan no telefon di setiap tempat yang anda akan pergi.

10. Jika anda ada buat tempahan kereta sewa, sediakan salinan bukti tempahan anda, jika ditanya anda boleh tunjukkan salinan tempahan kereta sewa, ini akan menguatkan lagi bukti yang anda betul-betul mahu pergi mengembara.

11. Dah lengkap semua dengan tiket pulang kapal terbang, bilik penginapan bagai, takkan tak bawa duit pula kan.

Bagian ini yang paling ramai pengembara terkandas, ikut logiknya memang perlukan duit tunai di tangan untuk mengembara, mungkin kita boleh hitchhike kereta tepi jalan yang tidak memerlukan kos, tapi takkan itu jawapan yang kita nak beri pada pegawai imigresen bila diminta untuk tunjukkan duit belanja yang kita bawa.

Setiap negara lain kos sarah hidupnya, ada negara yang murah belanja dan ada yang mahal. Jadi bawa tunai seikhlas hati mengikut kesesuaian sesebuah negara, jika ke negara seperti Australia, sediakan bajet tunai di tangan sekurangnya AUD40 sehari, jika pergi tujuh hari darabkan tujuh kali jadi AUD280.

12. Jika ada kad kredit, bawa sekali. Ini juga salah satu bukti kukuh yang anda punya sumber kewangan untuk mengembara. Mungkin kad kredit tu dah blacklist tak boleh pakai, tapi sekurangnya boleh dijadikan sebagai shadow income. Huhu.

13. Jika tiada kad kredit, bawa beberapa kad debit, lagi nampak hebat jika anda bawa kad debit dari bank HSBC, kerana rangkaian bank HSBC sangat meluas di seluruh dunia.

14. Sebelum berlepas terbang, buat sedikit carian di Google tentang imigresen negara yang ingin dituju, ada sesetengah negara perlu isi kad ketibaan dan sebagainya, jadi bila sudah sampai tak lah kita jadi kelam kabut tak tahu nak isi borang.

15. Jika masih bekerja, bawa sekali surat cuti dari syarikat yang anda kerja.

Ini juga boleh dijadikan sebagai bukti yang anda akan berada di negara tersebut hanya untuk tempoh tertentu sahaja, seterusnya dapat meyakinkan pegawai imigresen yang anda memang betul-betul datang untuk mengembara dan bukannya datang untuk bekerja secara haram.

16. Baca dan buat sedikit kajian tentang tempat-tempat yang akan dikunjungi sebelum berangkat, maklumat-maklumat yang anda baca mungkin berguna jika ditanya oleh pegawai imigresen.

17. Jangan sesekali membuka telefon di hadapan pegawai imigresen tanpa sebab. Ini akan mendatangkan rasa curiga pegawan imigresen pada anda.

18. Jika anda berjalan dalam kumpulan, beratur sebaris ketika di imigresen, jangan berpecah banyak kaunter.

19. Akhir sekali, jangan lupa bawa pen bersama, jika negara tersebut memerlukan anda untuk mengisi borang dan kad, takdalah anda berpusing-pusing cari orang sebab nak pinjam pen!.

20. Walau apa pun yang bakal terjadi, yakin dan berserah pada tuhan yang esa, kerana itu merupakan ibu segala kunci setiap perancangan yang kita buat.

Nota: Perkongsian di atas adalah hasil pengalaman peribadi, saya tidak menjamin akan keberkesanannya, kerana lain orang lain pengalaman dan cara. Semoga bermanfaat.

Baca lagi: Kami Dipenjara 3 Hari Di Norway Dan Dihantar Pulang Ke Malaysia Kerana Sekeping Tiket


Conor McGregor Tumbangkan Jose Aldo Dalam Masa 13 Saat Untuk Muncul Juara UFC Featherweight

Superstar Irish ini mengejutkan peminat-peminat MMA seluruh dunia apabila hanya mengambil masa 13 saat untuk menumbangkan Jose Aldo untuk muncul juara UFC featherweight.

Ramai peminat yang menunggu perlawanan utama UFC 194 ini mengharapkan satu pertarungan sengit namun sebaliknya berlaku.

Bekas juara, Aldo tidak pernah KO sepanjang kariernya dan tidak pernah kalah sejak 2005, memang 18 pertarungan berturut-turut untuk menjadi salah seorang lagenda featherweight dalam sejarah MMA.

Tapi, ia hanya memerlukan satu tumbukan tangan kiri daripada McGregor unntuk menumbangkan Aldo dan mencipta sejarah – 13 saat KO merupakan penamat paling pantas dalam sejarah kejuaraan UFC.

Selepas kemenangannya, McGregor berkata, Aldo sememangnya seorang yang laju dan power tapi ketepatan menewaskan power, jangkaan masa yang betul menewaskan kelajuan. Itulah yang dapat disaksikan pada video di bawah.

Bagaimana McGregor tumbangkan Aldo dalam masa 13 saat. Cerita penuh: http://vckt.co/1m06zlf

Posted by The Vocket on Sunday, December 13, 2015

Aldo pula mahukan rematch segera selepas tewas tapi hanya bos UFC saja yang dapat merealisasikan perlawanan semula. Tidak mungkin dalam masa terdekat.

LIKE dan FOLLOW Vocket di Facebook serta Instagram


Conor McGregor Umum Bersara Daripada MMA Pada Usia 31 Tahun

Baru sahaja membuat comeback bergaya sekitar enam bulan lalu, Conor McGregor menerusi laman Twitter beliau pada hari ini telah mengumumkan persaraan daripada dunia seni beladiri campuran (MMA) khususnya pentas Ultimate Fighting Championship (UFC).

Sebagai rekod, Conor McGregor baru sahaja membuat satu penampilan pada tahun ini apabila berjaya menewaskan Donald ‘Cowboy’ Cerrone pada UFC 246 dengan tempoh 40 saat sekaligus membuatkan orang ramai teruja dengan keupayaannya.

Hey guys I’ve decided to retire from fighting.Thank you all for the amazing memories! What a ride it’s been!Here is a picture of myself and my mother in Las Vegas post one of my World title wins!Pick the home of your dreams Mags I love you!Whatever you desire it’s yours ❤ pic.twitter.com/Dh4ijsZacZ

— Conor McGregor (@TheNotoriousMMA) June 7, 2020

Beliau yang mula menyertai UFC pada tahun 2013 serta berjaya mencipta nama menerusi kejuaraan yang diperoleh serta kontroversi sepanjang karier antara yang membuatkan orang ramai mengenalinya.

Perlawanan panas beliau bersama Khabib Nurmagomedov serta Floyd ‘Money’ Mayweather antara yang menjadi tumpuan ramai sepanjang karier Conor meskipun beliau tewas pada kedua-dua perlawanan.

Pengumuman persaraan Conor McGregor pada usia 31 tahun nyata mengejutkan ramai mengetahui beliau masih mampu beraksi dengan baik apatah lagi selepas berjaya mengalahkan pihak lawan seawal 40 saat menerusi perlawanan terakhir.

Ketahui juga bagaimana Conor McGregor berjaya memperoleh RM7.9 juta dalam tempoh satu saat sahaja.

Conor McGregor Ajar Bagaimana Cara Memperoleh RM7.9 Juta Dalam Masa Satu Saat

Mengapa Khabib Menyerang ‘Penonton’ Selepas Membelasah McGregor Di UFC 229


Contoh 9 Percakapan Dan Perbuatan Bercanggah Bila Sel Otak Tidak Berhubung

Seringkali kita membaca status atau komen di media sosial yang kadangkala bercanggah antara percakapan dan perbuatan. Berikut antara contoh apabila sel otak tidak berhubung.

1. “Teruknya majikan aku ni, gaji bagi 2500 je, mana cukup. Bulan ni road tax mati, tayar botak. Siapa nak bayar Honda City aku nanti.” Dengan penuh rasa kecewa

2. “McDonald ini semua agenda Yahudi nak jajah kita, dia buka di semua daerah. Jangan masuk dan beli.” Sambil tiup asap rokok Dunhill berbung- bunga ke udara.

3. “Gila kau, rumah sekarang semua mahal. Mana yang ada murah lagi, rumah aku sewa “double storey” ni pun dah dekat sejuta harganya. Mana ada rumah murah lagi. Nasib baik tuan rumah ni baik sewa aku cuma RM3000 je sebulan.”

4. “Mana ada kerja kosong lagi sekarang semua kerja Bangla dan Nepal dah sapu. Gaji aku mintak bukan banyak pun. RM3000 je pun”. Sambil order kopi jantan.

5. “Makanan sekarang semua dah mahal bro, mana ada yang murah lagi. Aritu gua makan sushi jer abis dekat RM800” sambil teguk kopi barista setabak yang berbaki.

6. “Semua pemimpin tak boleh percaya, sama saja. Tak ubah apa apa pun selama ini, harga barang mahal juga. Malas lah aku nak daftar undi.”

7. “Untung la kau gaji besaq, aku ni kerani jer. Mana gaji cukup makan, bill Astro Beyond full chanel aku sapa nak bayar nanti.”

8. “Cepat betul top up ni makan data hp aku, baru isi semalam RM10 dah habis. Memang cekik darah betul Telco ni.” Sambil letak iphone 7 Ferrari atas meja lepas order maggi kari.

9. “PTPTN tak patut paksa pelajar bayaq balik cepat duit pinjaman depa, kita baru lagi kerja. Mana sempat himpun duit nak bayaq bulan bulan. nak balas jasa mak bapak lagi”. Sambil pack barang barang masuk bag nak bercuti ke Korea dengan kawan-kawan.

Banyak benda dis ekeliling kita yang tak berhubung antara satu sama lain.

Rumah saya sendiri tak pakai Astora ini, jauh sekali nak ada asap Dunhill. Jadi bijak, bukan dipijak. Gadis suka jika kita kata begini, “Jadi apa sekalipun, saya tetap datang pinang awak” mereka akan lari sembunyi celah meja punya.


Converse Dikritik, Jual Kasut Dengan Reka Bentuk ‘Kotor’ Pada Harga RM380.00

Converse tampil dengan reka bentuk terbaharu dengan kasut yang kelihatan kotor dan ianya dijual dengan harga RM 380.00.

Walaubagaimanapun, kemunculan Chuck Taylor All Star Basic Wash tidak diterima baik oleh para peminat Converse, dengan kebanyakan daripada mereka mempersoalkan tindakan Converse yang meminta pelanggan untuk mengeluarkan wang sebanyak itu dengan reka bentuk yang boleh mereka lakukan secara percuma.

Tampil dengan warna biru dan putih, kasut klasik ini dilaporkan telah dibasuh daripada kotoran bagi memberikan satu look yang lain daripada yang lain. Tetapi tidak semua orang bersetuju dengan reka bentuk terbaharu dari Converse.

Salah seorang netizen menulis di laman twitter peribadinya bahawa reka bentuk terbaharu ini sengaja digayakan dengan warna kotor dan dijual pada harga yang sangat tidak berbaloi.

Manakala yang lain pula telah mengkritik reka bentuk terbaharu ini dan mempersoalkan adakah ini cubaan Converse untuk membuat lawak?

look at these converse that are designed to look dirty and cost £70 pic.twitter.com/7ewejQjr1w

— Micha Frazer-Carroll (@Micha_Frazer) July 18, 2020

Converse bukan satu-satunya jenama yang menawarkan kasut dengan reka bentuk yang sengaja dibuat untuk kelihatan kotor dan dijual pada harga yang tinggi.

Pada bulan Mac tahun lalu, Gucci turut menerima kritikan kerana menjual sepasang kasut yang sengaja dibuat untuk kelihatan kotor dan dijual pada harga harga RM3,338.00.

Anda ada perancangan ke Jepun nanti? Apa kata melawat kesalah satu kedai kasut Converse ‘rare’ di sana. Klik pautan di bawah untuk membaca.

Lebih 4,000 Pasang, Ini Adalah Kedai Kasut Converse Paling ‘Rare’ Di Jepun


Converse Japan Perkenalkan Model Chuck Taylor All-Stars ‘See-Through’

Konsep ‘see-through’ bukanlah pertama kali diperkenalkan oleh Converse. Kali ini dengan peningkatan kualiti bahan yang digunakan, Converse Jepun akan memperkenalkan rekaan see-through pada rekaan identik Converse, Chuck Taylor All-Stars.

Rekaan ini akan didatangkan dengan dua warna iaitu putih dan merah jambu. Diperbuat daripada getah premium yang pastinya akan memberikan keselesaan dan membuatkan edisi kali ini lebih ringan.

Edisi ini akan mula dijual bulan hadapan dengan harga serendah ¥8500 (~RM326) sahaja.


Converse Lancar Model Chuck 70 High Dalam ‘Mood’ Warna-Warni

Selepas mengeluarkan reka bentuk yang cool hasil kerjasama dengan Joy Division dan PLEASURES, jenama kasut US ini bakal kembali dengan hasil warna warni Chuck 70 Hi “Egret / Multi”.

Apa yang lebih menarik, kasut ini bakal mendapat sentuhan corak hidup swirls psychedelic warna warni.

Disembur dalam warna warni merah jambu, biru, kuning dan oren menyelimuti setiap ruang kasut – corak yang bakal membuatkan pemakainya kelihatan lebih berani.

Bagi mengimbangi warna kasut, Converse bertindak bijak dengan mengeluarkan tali kasut berwarna krim yang membaluti dari atas sehingga ke bawah melalui setiap lubang perak yang menjadi tanda rasmi mereka.

Penggemar Converse mungkin akan ditangkap pandangan mata dengan patch All-Star Converse berwarna hitam dan disulam kemas di sisi kasut.

Semua butiran ini duduk dengan cantik dibawah tapak yang menjadi lambang kepada kasut keluaran US ini.

Untuk pengetahuan semua, Chuck 70 Hi “Egret / Multi” boleh didapati di sneakersnstuff.com pada 16 Disember ini dengan harga RM412.00.

Converse Japan Perkenalkan Model Chuck Taylor All-Stars ‘See-Through’

Converse Lancarkan Koleksi ‘Bloom In Season’ Khas Buat Para Gadis

Converse Perkenalkan Model ‘Chuck Taylor 70 High’


Converse Lancarkan Kasut Khas Buat Michael Jordan

Bagi menghargai jasa pemain bertaraf legend iaitu Michael Jordan, Converse pada tahun ini telah menghasilkan sepasang kasut khas Converse Pro Leathers sempena ulang tahun ke-35 memenangi NCAA.

Melalui model ini pada kali ini, Converse telah bekerjasama bersama Tinker Hatfield dan Dan Sunwoo iaitu pereka Nike terkenal bagi menghasilkan model edisi terhad ini. Tema warna yang dipilih pada model ini sepadan dengan apa yang dipakai Michael Jordan sewaktu masa kegemilangannya pada tahun 1982.

Dalam pada itu, peluang anda untuk mendapatkan kasut ini sangat tipis berikutan penawaran kasut ini hanya dijual kepada pasukan UNC serta rakan dan keluarga Michael Jordan sahaja.


Converse Lancarkan Koleksi ‘Bloom In Season’ Khas Buat Para Gadis

Converse nampaknya akan melancarkan koleksi terbaru mereka dengan corak floral pada kali ini yang dinamakan sebagai ‘Bloom In Season’. Koleksi ini dihasilkan dengan pelbagai pilihan warna melalui rekaan yang dinamakan sebagai Rina dan Sasha.

Reka bentuk Sasha yang agak serupa dengan Chuck 70 akan tersedia dengan silhouette kanvas yang disertakan dengan corak bunga memenuhi ruangan kasut.

Manakala reka bentuk Rina pula memaparkan keseluruhan sistem lacing yang terdapat dalam tiga jalur warna. Pilihan reka bentuk Rina termasuklah rekaan bunga yang melingkari keseluruhan kasut, versi suede hitam dan alternatif kulit krim. Setiap pasangan kasut tersebut dilengkapi dengan bahan logam perak di sebelahnya.

Setakat ini, masih tiada lagi tarikh yang rasmi untuk keluaran koleksi ‘Bloom In Season’ Converse ini namun anda bolehlah sentiasa mengikut perkembangan lanjut mengenai koleksi tersebut. Buat para gadis, mungkin ini model yang berbaloi untuk menabung untuk mendapatkannya.


Converse Perkenalkan Model ‘Chuck Taylor 70 High’

Ini berita baik buat anda penggemar kasut retro Converse, kini Converse tampil dengan model Chuck Taylor 70 High yang merupakan pembaharuan dari model sebelum ini.

Menariknya koleksi Chuck Taylor 70 High ini tampil dengan dua variasi warna iaitu hitam dan putih. Jika dilihat model ini menampilkan konsep retro dan logo Converse yang diperbuat dari kulit dijahit pada bahagian tepi kasut.

Koleksi Chuck Taylor 70 High ini berharga $90 (~RM370) dan boleh dibeli secara atas talian dan butik Converse terpilih.


Converse Umumkan Koleksi Terbaru GOLF le FLEUR

Tyler The Creator’s selaku pereka GOLF le FLEUR yang merupakan koleksi untuk jenama Converse umumkan akan kembali dengan koleksi terbaru yang dinamakan sebagai ‘Mono’.

Pada koleksi ini, warna dan rekaan terbaru antara yang diperkenalkan. Antara warna yan dipilih adalah hitam, putih, greener pastures, limoges dan rhubarb. Setiap pasangan model ini dihasilkan menggunakan fabrik suede yang berkualti tinggi dan jahitan monokromatik yang berbeza bagi setiap model.

Koleksi GOLF le FLEUR* ‘Mono’ bakal dilancarkan pada 26 April ini melalui laman web Converse dan GolfWang.com. Selain itu, anda boleh menbeli pakaian lain seperti t-shirt dan sweatshirt melalui pengeluaran koleksi terbaru ini.


20 Tip Ini Boleh Melancarkan Dan Buat Anda Selesa Bila Naik Kapal Terbang

Aku kongsikan 20 tip berikut yang boleh melancarkan dan buat kau rasa lebih di sepanjang penerbangan.

1. Kalau naik kapal terbang tambang murah, beli sajalah bagasi tu!

2. Kalau naik kapal terbang tambang murah lebih 2 jam, beli sajalah makanan tu.

3. Kalau nak rasa diistimewakan dengan hidangan awal, sentiasa pilih special meal; samada makanan muslim, makanan kosher, makanan vegetarian, makanan seafood dan lain-lain.

4. Tak nak beratur panjang masa check in di terminal, buat web check in dan terus pergi ke kaunter kelas bisnes. Kalau bernasib baik, dia boleh layan terus. Kalau tidak, mungkin dia akan tunjuk di mana kaunter ekspres.

5. Semasa beratur panjang untuk semakan di sekuriti, elakkan beratur di belakang penumpang banyak bagasi kabin seperti keluarga yang ada anak kecil, orang tua, atau penumpang berbadan besar. Beratur di belakang pengembara solo dan penumpang berbaju kemeja atau berkot kerana mereka ini lebih efisien dan lancar.

6. Di kaunter imigresen, pegang pasport, pegang tiket dan pegang borang imigresen (jika ada), dan serahkan barang-barang ini kepada pegawai imigresen. Kosongkan tangan, jangan pegang telefon atau apa-apa barang.

Tak perlu senyum, tak perlu sembang. Jawab apabila disoal, buka cermin mata dan topi apabila diarah, sediakan tangan untuk cap jari. Hafal alamat destinasi dan tarikh pulang.

Baca: Jangan Panik Bila Anda Tertinggal Kapal Terbang, Ikut 10 Langkah Ini

7. Caj telefon dahulu, caj telefon dahulu, caj telefon dahulu!!! Jangan anggap semua penerbangan ada port USB.

8. Pergi tandas sebelum naik pesawat. Dalam pesawat nak bergerak ke tandas memang sempit, nak kena minta orang sebelah bangun, bergegar, air di tandas pun lain semacam.

9. Masuk naik pesawat seawal yang boleh. Tak perlu berebut tempat letak beg di kabin.

10. Elakkan letak beg bawah kaki. Lunjurkan kaki biar selesa.

11. Nak tidur selesa, silangkan tangan (dilitupi oleh jaket atau selimut) dan silangkan kaki. Jarang dapat tidur selesa dengan melunjurkan kaki, walaupun ada 2-3 tempat duduk kosong bersebelahan.

12. Bila makanan sampai, mintak air mineral atau air kosong lebih.

13. Habis makan, terus letak sudu garfu pisau dalam plastik yang asal. Percayalah, hantu selalu tolak benda ni sampai jatuh.

14. Kalau penerbangan lewat, beritahu anak kapal kau ada penerbangan sambungan (beritahu flight apa dan pukul berapa), atau beritahu kena naik keretapi dan bas sambungan yang tak dapat dielakkan. Kalau bernasib baik, kau dapat keutamaan keluar awal.

15. Bila keluar, terus hadap ke imigresen dan bagasi. Kalau nak pergi tandas atau nak main wifi, buat semasa menunggu bagasi.

16. Sekiranya transit, keutamaan paling tinggi ialah cari pintu untuk penerbangan seterusnya. Sekiranya pintu belum muncul dalam skrin, tanya pegawai setiap 5 minit mana pintu. Orang jarang terkandas di transit sebab sekuriti, orang selalu terkandas kerana lewat menuju ke pintu.

17. Isytihar semuanya pada pegawai kastam. Senangkan kerja kau dan kerja dia.

18. Kalau ada masa di terminal ketibaan sebelum bertolak ke destinasi, beli air, beli kopi dan gosok gigi. Terutamanya selepas perjalanan panjang.

19. Jangan mengharap Uber di terminal ketibaan sangat. Kadang-kadang wifi tak berapa bagus (melainkan pakai data internet), kadang-kadang pemandu Uber pun takut dengan abang long teksi-teksi ni.

20. Enjoy your journey and be graceful. Akan ada perkara yang tak seronok berlaku dalam perjalanan, tetapi ia adalah sebahagian daripada pengembaraan. Tak ada guna muka masam. Senyum saja. Orang lain pun tak rasa berat nak tolong kau.

Baca lagi: Bolehkah Wanita Hamil Naik Kapal Terbang? Baca Syarat 20 Syarikat Penerbangan Ini


Converse x Off White™ Akan Berada Di Pasaran Bulan Hadapan

Model Chuck Taylor x Off White™ ini antara model yang dicari collector kasut Converse terutamanya. Batch pertama untuk model ini laris seperti goreng pisang panas tahun lalu .

Converse mengesahkan akan menjual kembali model ini dan tarikh untuk kasut ini berada di pasaran telah diumumkan dan akan dilancarkan di butik Converse terpilih seluruh dunia pada 10 Mei depan.

After being rocked with production problems it looks like @Nike & @off____white have over come there issues and will be dropping the @converse CTAS 70 Hi which featured in the original 'The 10' collection. The pair will be dropping on the 10th May 2018. Will you be looking to cop a pair now that the wait is over? #NoMoreSecrets 🏴

A post shared by  py_rates (@py_rates) on Apr 6, 2018 at 8:04am PDT

Rekaan pada model Chuck Taylor ini mengikut konsep Nike ‘The Ten’ dan akan dijual pada harga 130 pound (RM708+-). Jika anda sudah kumpul semua model ‘The Ten’, kena beli model ini pula untuk melengkapkan koleksi khas Virgil bersama Nike.


Muflis Dan Dikecam Netizen, Bagaimana Usahawan Ini Bangkit Sehingga Diiktiraf Di Jepun

Diajar oleh bapa sendiri untuk berdikari, lelaki ini mula berniaga kacang ketika bersekolah rendah untuk mencari wang sendiri. Ibu beliaulah yang membungkus kacang goreng dan kacang putih pedas.

Lelaki yang diberikan nama Nor Mohd Hafiz Mansor atau lebih dikenali sebagai Hafiz Mansor menjual kacang-kacang pada harga 20 sen ketika masih kecil.

10 sen diberi kembali kepada ibunya, manakala 10 sen lagi digunakan sebagai belanja hariannya.

Minat beliau berniaga berterusan sehingga darjah 6, sekolah menengah dan sehinggalah ke politeknik.

Berbagai-bagai jenis perniagaan beliau lakukan seperti jual kad, MLM dan burger. Ada yang mendapat sambutan dan ada yang gagal.

Fasa hidup beliau ketika ini ada diceritakan panjang lebar dalam e-book beliau bertajuk “Bagaimana Bankrup Menjadikan Aku Kaya”.

Hafiz tamat belajar pada tahun 2006. Semasa sedang menunggu peluang pekerjaan, beliau melukis komik secara sambilan untuk Majalah JOM. Gajinya bergantung kepada hasil kerja, dan secara purata beliau mendapat hanya RM400 sebulan.

“Aku tak kisah sangat gaji sikit sebab aku percaya gaji akan meningkat naik kalau kita rajin,” katanya bersahaja. Akan tetapi jodoh beliau di Majalah JOM juga tidak panjang, kerana tidak berapa lama kemudian penerbitan itu ditutup.

Pelbagai kerja beliau lakukan selepas itu untuk menyara hidup. Salah satunya adalah sebagai pelayan di Restoren Ani Sup Utara.

Ketika bekerja, dia diketawakan oleh rakan-rakannya.

“Ada diploma. Last-last kerja dengan kita yang tak belajar. Hahahahahahaha koh koh kohh,” gelak kawannya.

Hafiz tidak mempedulikan kata kawan-kawannya. Beliau terus bekerja dengan bersungguh-sungguh.

Seorang lelaki memperkenalkan diri sebagai Encik Malek dan bertanya beberapa soalan kepadanya.

“Aku dah lama perhatikan cara kau bekerja, cara kau layan pelanggan. Aku nak ambil kau bekerja dengan aku,” katanya.

Encik Malek menawarkan pekerjaan di kedai handphone dengan gaji asas RM500 dan tempat tinggal.

Pada mulanya, Hafiz menolak kerana beliau tidak sanggup meninggalkan rakan-rakan baik yang menyewa rumah dengannya sekarang.

Tetapi setelah 3 kali Encik Malek memujuk, akhirnya Hafiz beralah.

Hafiz bekerja bersungguh-sungguh sehingga menjadi orang kepercayaan.

Encik Malek mengajar Hafiz tentang bisnes.

Dari satu kedai, perniagaan mereka berkembang ke cawangan yang baru. Hafiz juga dilantik sebagai pemegang saham di cawangan baru ini.

Hafiz rajin bekerja sehingga akhirnya berjaya membuka 2 lagi cawangan.

Awan mendung mula datang apabila Hafiz mula belajar mengambil pinjaman perniagaan.

Perniagaan semakin berkembang, jualan sudah mencecah 6 angka sebulan. Dengan profil kewangan yang baik, beliau memohon pinjaman untuk mengembangkan perniagaan.

Proses memohon tidak mudah. Beliau terpaksa memohon dua lagi pinjaman, iaitu pembiayaan kereta dan pinjaman mikro (RM10 ribu) untuk mendapatkan pinjaman pertama yang bernilai RM50 ribu.

Pada mulanya pinjaman-pinjaman ini diuruskan dengan baik.

Encik Malek juga menjual pegangan sahamnya kepada Hafiz untuk mengusahakan perniagaan lain.

Tetapi yang benar-benar membuat Hafiz terjerat adalah apabila beliau dan rakan-rakan memulakan perniagaan kereta sewa. Hutang baru diambil atas nama Hafiz.

Hafiz mula gali lubang tutup lubang. Pendapatan duit sewa kereta tidak diterima. Duit jualan kedai handphonenya mula digunakan untuk membayar hutang kereta.

Cashflow masih tidak cukup. Ada kedai yang terpaksa dijual.

Hafiz tidak selesa dengan keadaan ini dan membuka satu demi satu usahasama baru untuk menutup ketidakcukupan yang berlaku. Tiada satupun benar-benar berjaya.

Sehinggalah beliau mula mengusahakan CoolHijab. Itu pun kesilapan demi kesilapan berlaku sehingga memakan wang-wang terakhir yang beliau ada.

Pihak bank telah lama memanggil beliau, meminta beliau menjelaskan pinjaman.

Ketika sedang sibuk mencari duit melalui CoolHijab, beliau dimufliskan akibat hutang-hutang lama.

Beliau menjadi sangat stres, kerana tidak berupaya menjelaskan hutang-hutang beliau on time.

Selepas muflis, langkah Hafiz terhenti. Beliau sedih dengan apa yang berlaku. Kekasih yang disayangi meninggalkan dia. Hafiz menangis.

Setelah seminggu, Hafiz tersedar, ini bukanlah cara yang sepatutnya. Akhirnya Hafiz berhenti bersedih dan keep hustling on!

Produk beliau benar-benar menyelesaikan masalah-masalah rambut dan kulit khas buat wanita berhijab. Ini menyebabkan produk CoolHijab semakin diterima ramai.

Dari 1000 buah kotak, jualan meningkat ke 3000, 5000 buah kotak sebulan dan seterusnya.

Jualan mencecah 6 angka dalam masa 3 bulan. Beliau juga mula menarik perhatian media massa.

Syarikat berpindah operasi ke pejabat yang lebih selesa. Hafiz juga mula membeli kereta yang lebih selesa.

Jika semua berjalan lancar, beliau bercadang keluar daripada kemuflisan pada tahun ini.

Hafiz dikenali ramai sebagai orang yang suka berjenaka dan bersatira.

3 minggu yang lepas, beliau menulis tentang negeri tempat tumpah darahnya, Perlis dalam gaya beliau yang lucu tetapi pedas.

Ramai yang menyangka beliau cuba memperlekehkan Perlis.

Hakikatnya, sebagai anak tempatan, beliau sedih melihat Perlis tidak dibangunkan seperti negeri-negeri lain.

Penulisan beliau menyebabkan beliau dikecam dan dipulaukan warga netizen.

Ramai yang ‘report’, sehingga Facebook beliau di-‘block’.

Walau apa pun yang berlaku, Hafiz dan pasukannya jalan terus.

Facebook beliau kini sudah aktif kembali.

Beliau terus berusaha membangunkan syarikat.

Terbaru, CoolHijab produk syarikat Dyazara Secret Marketing memenangi Gold Medal 2016 Japan Design & Invention Expo-JDIE yang berlangsung di Jepun pada 26-28 Ogos 2016.

Turut dicalonkan pada pertandingan itu adalah 1400 penyertaan lain dari seluruh dunia dalam pengkelasan jenama dan inovasi tersendiri.

CoolHijab bukan sahaja memenangi anugerah di atas, tetapi juga satu Anugerah Khas dari Poland yang diberi nama International Innovation Achievements – Haller Pro Inventio Foundation.

Pasukan CoolHijab dianggotai oleh Hafiz Mansor, Mohamed Zarimi Mohamed Zahidi, Azinuddin Che Mud dan Professor Madya Dr. Mohd Mustafa Al-Bakri Abdullah dari UniMap Perlis.

Anugerah disampaikan oleh Mr. Hsieh Hsin-Ming dari World Invention Intellectual Property Associations.

2 anugerah, bertanding dengan ribuan produk antarabangsa, oleh anak tempatan kita sendiri.

Syabas bette! Syabas! Hafiz Mansor dan pasukan CoolHijab, anda mencapai sesuatu yang luar biasa. Kami berbangga dengan anda!

Semoga lebih ramai anak muda mencontohi sikap hustle on dan inovasi pasukan hebat ini.

Kisah yang kami ceritakan ini adalah ringkasan hidup Hafiz Mansor yang telah dipendekkan dengan sangat ekstrim.

Dapatkan cerita penuh beliau dalam sebuah ebook 400 halaman bertajuk “Bagaimana Bankrup Menjadikan Aku Kaya” di sini.


Copa 19+ But Bola Tanpa Tali Terbaik adidas Ketika Ini

adidas baharu sahaja memperkenalkan but bola serba baharu, Copa 19+ yang diambil inspirasi daripada but legenda adidas, Copa Mundial. Model Copa Mundial diberi nafas baharu dengan rekaan serta teknologi moden yang akan sentiasa memastikan pemakai selesa dan dapat beraksi dengan hebat sepanjang 90 minit di atas padang.

Model Copa Mundial diperkenalkan buat pertama kali di kejohanan Piala Dunia 1982 Sepanyol dan menjadi antara kasut yang terjual paling banyak dalam sejarah adidas. Zinedine Zidane dan Zico antara legenda bola sepak yang pernah dilihat menyarung model ini.

Copa 19+ diperkenalkan secara rasmi di Milan minggu lalu dan penyerang Juventus Paulo Dybala dipilih untuk menjadi wajah utama untuk but terbaru adidas ini. Menarik tentang but Copa 19+ ini adalah ianya tidak bertali; sarungkan sahaja dan anda sudah bersedia untuk beraksi di padang.

Pihak adidas mengambil masa yang lama untuk menghasilkan model Copa 19. Sejenis material baharu digunakan untuk Copa 19 yang dikenali sebagai Fuse Skin. Fuse Skin merupakan evolusi daripada kulit kangaroo yang digunakan untuk menghasilkan but Copa Mundial sebelum ini.

adidas Copa 19+ ini dipakai buat pertama kali oleh Dybala ketika perlawan Champions League menentang Manchester United baru-baru ini. Copa 19+ sudah berada di pasaran dengan harga jualan $275 (~RM1,152) dan sudah boleh dibeli secara atas talian.

La leyenda continua 😏!! #copa19 is back.! Con ganas de escribir el siguiente capitulo 🤔 @adidasfootball

A post shared by  Paulo Dybala (@paulodybala) on Nov 8, 2018 at 11:10am PST